title: Converse All Star

text: Conversen valmistamat All Starit ovat kengät, jotka alun perin tarkoitettiin koripallokengiksi. Myöhemmin kengät levisivät myös arkikäyttöön ja ovat nykyään suositut erityisesti nuorison keskuudessa ympäri maailman. Ne tulivat markkinoille 1917. Vuonna 1921 yhdysvaltalainen koripalloilija Charles "Chuck" Taylor alkoi markkinoida kenkiä ja hänen nimikirjoituksensa on All Star-kenkien logossa. Kenkien lempinimi onkin "Chuck Taylor". All Star-kenkiä on monenlaisia ja värisiä. All Starit olivat molemmille sukupuolille tarkoitettujen urheilukenkien edelläkävijöitä.


title: Converse All Star

text: Kengät pysyivät käytännössä muuttumattomina vuoteen 2003 saakka, jolloin Nike osti vuonna 2001 konkurssiin menneen Conversen ja siirsi tuotannon Aasiaan, lähinnä Kiinaan ja Vietnamiin. Tällöin myös osa materiaaleista vaihtui edullisempiin, synteettisiin ja joustavampiin materiaaleihin. Samalla kenkien kannoista poistui "Made in USA" -merkintä, josta alkuperäiset kengät tunnistaa.


title: Kekkonen (albumi)

text: Kekkonen on vuonna 2003 julkaistu Sleepy Sleepersin kokoelma-albumi. Kekkonen on Sleepy Sleepersin sisällöltään laajin kokoelma.


title: Andorran lippu

text: Andorran lippu on Andorran kansallistunnus vaakunan, moton ja kansallislaulun ohella. Se symboloi maan suojelijavaltioiden, Ranskan ja Espanjan vallan harmoniaa Andorrassa. Lipun punainen ja keltainen symboloivat Espanjan valtaa maassa ja sininen pystypalkki sekä trikolori Ranskan valtaa. Lipun keskellä on Andorran vaakuna, jossa on sekä Espanjan että Ranskan kansalliset tunnukset. Vaakunassa on Espanjan Urgelin piispan paimensauva ja hiippa sekä Katalonian neliraitainen vaakunatunnus. Siinä on myös Ranskan Foix'n kreivin kolmiraitainen vaakuna ja Béarnin kreivin kahden lehmän tunnus. Vaakunan alla on latinankielinen lause, jossa lukee "Virtus Unita Fortior" (yhdistynyt voima on suurin). Lause kuvaa Andorran tilannetta Espanjan ja Ranskan vaikutuksessa.


title: Andorran lippu

text: Andorra sai ensimmäisen oman lippunsa vuonna 1806. Se oli katkoinen punaiseen ja keltaiseen, jotka ovat sekä Espanjan että Ranskan Foix'n kreivikunnan värit. Vuonna 1886 lippua uusittiin Ranskan keisari Napoleon III:n pyynnöstä. Lipun kentät sijoitettiin Ranskan trikolorin lailla pystyasentoon ja keskelle sijoitettiin Andorran vaakuna.


title: Andorran lippu

text: Lippua vaihdettiin jälleen vuonna 1931, kun Espanjasta tuli tasavalta. Lippu muutettiin tasavaltalaisten lipun malliseksi ja vaakuna pudotettiin pois. Espanjan lipusta Andorran lippu erosi vain siten, että Espanjan purppuranpunaisen yläpalkin tilalla oli sininen palkki. Andorrassa palattiin Napoleon III:n lippuun vuonna 1939, kun Espanjan tasavalta kukistui Francisco Francon noustessa valtaan. Tästä lähtien nykyinen lippu on ollut taas käytössä.


title: Hermiittinen matriisi

text: Hermiittinen matriisi on neliömatriisi, jonka alkiot ovat kompleksilukuja ja joka on itsensä hermitoitu matriisi, eli matriisi on oman transpoosinsa kompleksikonjugaatti. Toisin sanoen rivillä formula_1 ja sarakkeella formula_2 oleva alkio on rivillä formula_2 ja sarakkeella formula_1 olevan alkion kompleksikonjugaatti:


title: Hermiittinen matriisi

text:
Voidaan myös merkitä:
tai kuten on tavallisempaa fysiikassa


title: Hermiittinen matriisi

text: Esimerkiksi


title: Hermiittinen matriisi

text: on hermiittinen matriisi.


title: Hermiittinen matriisi

text: Jokaisen hermiittisen matriisin päädiagonaalin alkiot ovat aina reaalilukuja. Matriisi, jonka kaikki alkiot ovat reaalilukuja, on hermiittinen vain, jos se on symmetrinen matriisi, eli jos se on symmetrinen päädiagonaalin suhteen. Reaalinen symmetrinen matriisi on täten erikoistapaus hermiittisestä matriisista.


title: Hermiittinen matriisi

text: Jokainen hermiittinen matriisi on normaali, joten siihen voidaan soveltaa spektraalilausetta. Sen mukaan jokainen hermiittinen matriisi voidaan diagonalisoida unitaarisen matriisin avulla ja syntyneen diagonaalimatriisin alkiot ovat reaalilukuja. Tästä seuraa kaksi keskeistä tulosta:On siis mahdollista löytää formula_9:n ortonormaali kanta, joka koostuu yksinomaan hermiittisen matriisin ominaisvektoreista.


title: Hermiittinen matriisi

text: Kahden hermiittisen matriisin summa on hermiittinen matriisi ja kääntyvän hermiittisen matriisin käänteismatriisi on hermiittinen. Hermiittisten matriisien formula_10 ja formula_11 tulo on hermiittinen vain, jos matriisit kommutoivat, eli formula_12.


title: Hermiittinen matriisi

text: Hermiittiset formula_13-matriisit muodostavat vektoriavaruuden reaalilukujen suhteen, mutta eivät kompleksilukujen suhteen. Tämän vektoriavaruuden dimensio on formula_14. (Yksi vapausaste päälävistäjän alkiota kohti ja kaksi vapausastetta lävistäjän yläpuolella olevaa alkiota kohti.) Jos hermiittisen matriisin kaikki ominaisarvot ovat positiivisia, matriisia kutsutaan positiivisesti definiitiksi. Jos taas kaikki ovat epänegatiivisia, matriisi on positiivisesti semidefiniitti.


title: Jukka Ikäläinen

text: Jukka Ikäläinen (s. 14. toukokuuta 1957 Söderhamn, Ruotsi) on suomalainen entinen jalkapalloilija ja nykyinen valmentaja. Viimeksi hän toimi kaudella 2009 Ykkösessä pelaavan PS Kemi Kingsin päävalmentajana.


title: Jukka Ikäläinen

text: Pelaajana Ikäläinen pelasi useimmiten puolustavana keskikenttäpelaajana mutta joskus myös topparina. Pelaajaurallaan Ikäläinen viihtyi Ruotsin sarjoissa yhteensä 12 vuotta. Ensimmäisen kerran hän siirtyi sinne vuonna 1977 GIF Sundsvallin riveihin Kemin Innosta, johon hän oli siirtynyt juniorivuosiensa kasvattajaseurasta Karihaaran Visasta (nyk. Visan Pallo). Kaudeksi 1981 Ikäläinen vaihtoi Allsvenskanin Örgryteen. Toukokuussa 1985 Ikäläinen palasi kotikonnuilleen Kemiin Kemin Palloseuran paitaan, jossa hän saavutti SM-pronssia sekä oli mukana Suomen Cupin loppuottelussa.


title: Jukka Ikäläinen

text: Jalkapallouransa aikana tulleita arvostuksia ovat mm. 1985 Suomen parhaaksi jalkapalloilijaksi sekä uransa alkuaikana Kemissä ollessaan 1975 ja 1976 Kemin parhaaksi jalkapalloilijaksi.


title: Jukka Ikäläinen

text: Valmentajauraansa Ikäläinen aloitti kaudella 1988 jälleen Ruotsissa. Hän nosti pelaajavalmentajana Kiruna FF:n Ruotsin 1. divisioonaan. Vuodet 1991–1993 Ikäläinen puolestaan toimi Kemin Palloseuran valmentajana.


title: Jukka Ikäläinen

text: Ehkä suurin haaste Ikäläiselle avautui kuitenkin vuonna 1994. Suomen maajoukkueen päävalmentaja Tommy Lindholm erosi tehtävästään ja täten apuvalmentajana toiminut Ikäläinen tuli hänen seuraajakseen. Heinäkuussa 1996 tanskalainen Richard Møller Nielsen nimettiin kuitenkin uudeksi päävalmentajaksi Ikäläisen jatkaessa apuvalmentajana. Tämän jälkeen hän toimi alle 21-vuotiaiden maajoukkueen valmentajana vuoden 2000 olympiakarsinnat.


title: Jukka Ikäläinen

text: Kaudet 2000 ja 2001 Ikäläinen valmensi Vaasan Palloseuraa sekä 2002 ja 2003 Kakkosen PS Kemi Kingsiä. PS Kemi Kingsin kanssa nousu Ykköseen kariutui kuitenkin nousukarsintoihin. Vuonna 2004 Ikäläinen teki sopimuksen tutun seuran Ruotsin Allsvenskanin Örgryten kanssa. Ensimmäinen kausi ei kuitenkaan sujunut aivan toivotulla tavalla ja seura säilytti sarjapaikkansa vasta karsintojen kautta. Ikäläinen siirtyi tämän jälkeen valmentajan paikalta Örgryten urheilutoimenjohtajaksi.


title: Jukka Ikäläinen

text: Hän jätti kauden 2005 jälkeen paikkansa Örgrytessä ja aloitti kaudella 2006 Rovaniemen Palloseuran päävalmentajana. RoPS sijoittui Ykkösessä seitsemänneksi. Kauden päätyttyä seura purki Ikäläisen sopimuksen Kari Virtasen astuessa tilalle.


title: Jukka Ikäläinen

text: Ikäläinen palasi valmennustehtäviin joulukuussa 2008, kun hänet valittiin Ykkösessä pelaavan PS Kemi Kingsin päävalmentajaksi. Hänen pestistään ei tullut kuitenkaan kuin kauden 2009 mittainen, vaikka menestys oli positiivinen; sarjapaikka varmistettiin jo varhaisessa vaiheessa.


title: Jukka Ikäläinen

text: Ikäläinen oli nuoruudessaan lahjakas myös jääpallossa, jääkiekossa ja yleisurheilussa. 100 metriä Jupe juoksi 11,23:een.


title: Jukka Ikäläinen

text: Jukka Ikäläinen asuu tällä hetkellä Kemissä ja valittiin Kemin kaupungin valtuuston SDP:n listoilla vuoden 2008 vaaleissa. Kemin kaupungin edustajana hänet on edelleen valittu yhteistyöelimeen Lapin liittoon vuonna 2009 alkaneeksi 4-vuotiskaudeksi.


title: Jukka Ikäläinen

text: Tämän päivän aktiivijalkapalloilija Joonas Ikäläinen on veljenpoika.


title: Angolan lippu

text: Angolan lippu on tyypillinen afrikkalainen lippu siinä suhteessa, että se on itsenäisyystaistelun voittaneen puolueen lippu. Angolan lippu on marxilaisen MPLA-puolueen lippu, johon vain lisättiin machete, joka on paikallinen vesuri, ja hammaspyörä. Tämä on angolalaisten kommunistien perinteinen vastinpari sirpille ja vasaralle. Lippu on Angolassa epäsuosittu sen voimakkaan symbolisuuden takia, ja sitä käytetään lähinnä vain virallisissa yhteyksissä.


title: Angolan lippu

text: Lippu oli 1960-luvulla Portugalin siirtomaavaltaa vastustaneen marxilaisen aseellisen järjestön ja puolueen käytössä. Vuonna 1974 Portugalissa tapahtui Neilikkavallankumous ja Angola itsenäistyi MPLA:n johdolla. Punamusta vallankumouslippu symboloi MPLA:n tunnuslausetta "vapaus tai kuolema". Musta symboloi Angolan tervehdystä Afrikan mantereelle ja punainen Angolan tervehdystä vapaustaistelun sankareille. Machete ja hammasratas symboloivat talonpoikien ja työläisten vallankumouksellista liittoa. Viisisakarainen tähti merkitsee kansainvälistä solidaarisuutta ja sen sakarat yhtenäisyyttä, vapautta, oikeudenmukaisuutta, demokratiaa ja edistystä. Sisällissodan repimässä Angolassa lippu nähdään lähinnä MPLA:n valtaa ja puolueellisuutta edustavana, ei kansallisena tunnuksena.


title: Angolan lippu

text: Angolan parlamentin perustuslakikomissio ehdotti vuonna 2003 uutta lippua. Siinä on keskellä yli 4 000 vuotta vanha, esihistoriallisen Tchitundo-Hulu-kalliomaalauksen aurinkotunnus, jonka toivotaan viitoittavan tietä tulevaisuuteen. Valtiolipun vaihtumista pidetään kuitenkin epätodennäköisenä niin kauan kuin MPLA on parlamentin johtava puolue.


title: Nikias

text: Nikias (noin 470 eaa. - 414 eaa.) oli ateenalainen sotilas ja valtiomies Peloponnesolaissodan aikana. Nikias peri isältään Nikeratokselta suuren omaisuuden, joka koostui etupäässä osuudesta Laurionin hopeakaivoksiin.


title: Nikias

text: Perikleen kuoleman jälkeen Nikias nousi Kleonin ohella Ateenan johtohahmoksi. Nikias valittiin myös usein strategiksi eli kenraaliksi. Nikias käytti varojaan saadakseen kansan puolelleen. Hän järjesti muun muassa uskonnollisia menoja ja teatteriesityksiä. Hänet tunnettiin hyvin hurskaana henkilönä, joka otti uskonnolliset asiat hyvin vakavasti.


title: Nikias

text: Vuonna 425 eaa. Sparta kärsi tappion Ateenaa vastaan Sfakterian taistelussa. Sparta oli tämän jälkeen valmis rauhantekoon. Nikias oli myös valmis rauhaan Spartan kanssa, mutta Kleon ja monet muut halusivat kukistaa Spartan perusteellisesti. Delionin ja Amfipoliin tappioiden jälkeen Ateenassa oltiin valmiita kuuntelemaan Nikiaan rauhanehdotusta. Vuonna 421 eaa. Sparta ja Ateena solmivat rauhansopimuksen, joka tunnetaan nimellä Nikiaan rauhan.


title: Nikias

text: Kleon kuoli Amfipoliin taistelussa, mutta hänen politiikkaansa jatkoi Alkibiades. Nikias ja Alkibiades olivat usein eri mieltä asioista, ja lopulta eräs demagogi Hyperbolos yritti saada jommankumman karkotettua ostrakismin avulla. Nikias ja Alkibiades päättivät kuitenkin sopia riitansa ja saivat lopulta yhteisen vihollisensa Hyperboloksen karkotetuksi maanpakoon.


title: Nikias

text: Vuonna 415 eaa. Ateena sai avunpyynnön liittolaisiltaa Sisiliassa. Alkibiades halusi lähettää retkikunnan liittolaisten avuksi. Nikias taas vastusti koko suunnitelmaa. Saadakseen retkikunnan peruutettua Nikias yritti yliampua retkikuntaa varten tarvittavan laivaston suuruutta. Hänen suunnitelmansa meni kuitenkin myttyyn, kun kansankokous päätti lähettää hänen ehdottamansa suuremman retkikunnan. Kansankokous valitsi myös Nikiaan ja Alkibiadeen johtamaan retkikuntaa erään Lamakhoksen kanssa. Pian päästyään Sisiliaan retkikunta joutui vaikeuksiin. Alkibiades joutui lähtemään maanpakoon, kun häntä alettiin Ateenassa syyttä poissa olevana eräästä uskonnollisesta rikkomuksesta.


title: Nikias

text: Sisilian sotaretki loppui kuitenkin Ateenan kannalta erittäin kohtalokkaasti. Melkein kaikki Sisilialle lähetetyt ateenalaiset sotilaat menehtyivät. Nikias itse teloitettiin.


title: Antigua ja Barbudan lippu

text: Antigua ja Barbudan lippu otettiin käyttöön vuonna 1967 Antigua ja Barbudan saadessa itsehallinnon. Lippu on suunnittelukilpailun voittaneen kuvaamataidon opettajan Reginald Samuelin työ. Lipun punainen kuvastaa kansan tarmoa ja energisyyttä. Musta kuvaa taivasta, jolle valoisaa tulevaisuutta lupaava aamuaurinko nousee. Tämä väri kertoo myös saaren afrikkalaistaustaisesta väestöstä. Sininen on toivon väri ja valkoinen puhtaiden tavoitteiden väri. Valkoinen hiekka, sininen meri ja keltainen aurinko kertovat tämän saarivaltion luonnosta ja sen viehätysvoimasta. Lipun kolmioiden muodostama V-kirjain kuvaa voittoa (engl. "victory") siirtomaavallasta.


title: John Glenn

text: John Herschel Glenn Jr. (18. heinäkuuta 1921 Cambridge, Ohio – 8. joulukuuta 2016 Columbus, Ohio) oli yhdysvaltalainen astronautti, merijalkaväen hävittäjälentäjä ja poliitikko. Hän oli kolmas yhdysvaltalainen avaruudessa ja ensimmäinen yhdysvaltalainen, joka kiersi maapallon avaruudessa. Vuonna 1998 hänestä tuli vanhin kiertoradalla käynyt ihminen, lennettyään avaruuteen 77 vuoden ikäisenä. Ohiota edustavana senaattorina hän palveli vuosina 1974–1999.


title: John Glenn

text: Glenn kasvoi Cambridgessä ja sai insinöörin paperit Muskingum Collegesta. Vuonna 1942 hän ilmoittautui Naval Aviation Cadet Program -koulutusohjelmaan ja sijoitettiin merijalkaväen VMO-155-ryhmään 1944. Glenn lensi F4U Corsaireilla yli Marshallsaarien, erityisesti Maloelapin, pommittaen ilmatorjunta-asemia. Vuonna 1945 Glenn siirrettiin laivaston Patuxent Riverin lentotukikohtaan, jossa hän sai ylennyksen kommodoriksi ("Captain") sodan loppuessa.


title: John Glenn

text: Toisen maailmansodan jälkeen Glenn oli sijoitettuna Guamiin ja lensi partiolentoja Pohjois-Kiinan yllä. Vuonna 1948 hänestä tuli lennonopettaja Corpus Christissä, Teksasissa. Myöhemmin hänet lähetettiin Korean sotaan merijalkaväen VMF-311-laivueen mukana. Siellä hän lensi myös ilmavoimien (USAF) palveluksessa.


title: John Glenn

text: Korean sodan jälkeen hän palasi tukikohtaansa Patuxent Riveriin koelentäjänä. 16. kesäkuuta 1957 Glenn lensi Vought F-8 Crusaderilla yliäänilennon Kaliforniasta New Yorkiin. Lento kesti 3 tuntia, 23 minuuttia ja 8 sekuntia. Kun Glenn ylitti kotikaupunkinsa, kertomuksen mukaan lapsuusajan naapuri juoksi Glennien taloon huutaen ""-Johnny pudotti pommin! Johnny pudotti pommin!"" Melu oli aiheutunut äänivallin murtamisesta.


title: John Glenn

text: Glenn kertoo muistelmissaan että ilmavoimat teki kaikkensa estääkseen lennon ja siis pitääkseen entisen ennätyksen hallussaan: viralliseen anomukseen saada käyttää ilmavoimien suihkukäyttöisiä lentotankkauskoneita tuli vastauksena ""byrokratian kapulakieltä koliseva ehdoton kielto"", joten tehtävässä oli käytettävä laivaston omia potkurikäyttöisiä KC-97-lentotankkereita mikä hidasti operaatiota pahasti – mutta Glennin voimakas luonne ja lentäjän taito tekivät mahdottomasta mahdollisen.


title: John Glenn

text: Vuonna 1959 Glenn siirrettiin NASA:an yhtenä alkuperäisistä Mercury-astronauteista. Hän oli ensimmäinen tähän tehtävään valittu, ja valinnasta kertova artikkeli luonnehti Glenniä ""tiukan merijalkaväen sotilaan perikuvaksi"".


title: John Glenn

text: Tänä aikana hän oli edelleen merijalkaväen palveluksessa. Glenn oli lentäjänä ensimmäisellä Yhdysvaltain miehitetyllä lennolla kiertoradalle "Friendship 7" -kapselissaan 20. helmikuuta 1962.


title: John Glenn

text: Kolmen ratakierroksen ja 4 tunnin, 55 minuutin ja 23 sekunnin kuluttua lähdöstä Glenn laskeutui kapselissaan Tyyneen valtamereen, josta laivaston alukset pian noukkivat hänet. Palattuaan maahan Glenniä juhlittiin sankarina. Kennedyt huomasivat hänen maineensa ja poliittiset lahjansa ja hänestä tuli Kennedyjen perheystävä. John F. Kennedyn salamurhan jälkeen Jackie Kennedy pyysi Glenniä kertomaan uutiset Kennedyjen lapsille 22. marraskuuta 1963.


title: John Glenn

text: Glenn irtisanoutui NASAsta kuusi viikkoa Kennedyn murhan jälkeen siirtyäkseen politiikkaan. Vuonna 1965 Glenn siirtyi merijalkaväestä eläkkeelle everstinä ja siirtyi liikemaailmaan Royal Crown Colan toimitusjohtajaksi. Hän siirtyi takaisin politiikkaan myöhemmin. Joidenkin lähteiden mukaan NASAn johto tai John F. Kennedy esti hänen osallistumisensa Gemini- tai Apollo-lennoille. Glenn kuitenkin irtisanoutui hyvissä ajoin ennen Gemini-lentäjien valintaa.


title: John Glenn

text: Glenn lähti toiselle avaruuslennolleen 29. lokakuuta 1998 avaruussukkula Discoveryn lennolla STS-95. Lennon tarkoituksena oli muun muassa tutkia avaruuslennon vaikutuksia vanhuksiin. 77 vuoden ikäisenä Glennistä tuli vanhin avaruudessa käynyt ihminen. Glennin osallistumista kritisoitiin väittämällä sen olevan pelkkä PR-temppu.


title: John Glenn

text: NASAn "John H. Glenn Research Center" Lewis Fieldissä Clevelandissa, Ohiossa on nimetty hänen mukaansa.


title: John Glenn

text: 1974–1999 John Glenn edusti Ohiota Yhdysvaltojen senaatissa demokraattina.


title: John Glenn

text: Glenn meni naimisiin Anna Margaret Castrorin kanssa. Pariskunnalla on kaksi lasta, David ja Carolyn. Sekä John Glenn että tuleva rouva Glenn opiskelivat Muskingum Collegessa.


title: John Glenn

text: Vuonna 2012 presidentti Barack Obama myönsi Glennille Vapauden mitalin.


title: Azerbaidžanin lippu

text: Azerbaidžanin lippu on Azerbaidžanin tunnus vaakunan ja kansallislaulun ohella. Lipun suhde on 1:2. Se otettiin ensimmäisen kerran käyttöön vuonna 1918 maan itsenäistyttyä ensimmäisen kerran. Itsenäisyyttä ei kestänyt kuin kaksi vuotta, kunnes puna-armeija valtasi maan.


title: Azerbaidžanin lippu

text: Lippu oli alun perin vuonna 1911 perustetun islamilaiskansallisen Mussavat-puolueen tunnus. Lipussa kuvastuu itsenäisyysjohtaja Ali Bey Hussein Zaden mukaan kansallismielisten tunnuslause: ”turkkilaista, islamilaista ja eurooppalaista”. Hänen mukaansa vaaleansininen on erittäin vanha turkkilainen tunnus, mm. tataaripäällikkö Timur Lenkin väri. Vihreä taas on islamin väri ja punainen edustaa eurooppalaista edistystä. Islamin puolikuu ja tähti punaisella pohjalla symboloivat verisidettä Turkkiiin, sillä azerit nimittäin ovat turkkilainen kansa. Tähdessä on kuitenkin Turkin lipusta poiketen kahdeksan sakaraa, jotka symboloivat Azerbaidžanin kahdeksaa kansaa: azerit, ottomaanit, jagatait, kazakit, kiptšakit, seldžukit ja turkmeenit.


title: Azerbaidžanin lippu

text: Kun Neuvosto-Venäjä valloitti maan vuonna 1920, maan lippu katosi kokonaan. Vuonna 1922 maa liitettiin Transkaukasian sosialistiseen neuvostotasavaltaan, eikä sillä silloin ollut minkäänlaista lippua. Tämä neuvostotasavalta purettiin kuitenkin vuonna 1936, jolloin muodostettiin erillinen Azerbaidžanin sosialistinen neuvostotasavalta. Neuvostoliiton punalipun alalaitaan oli vedetty leveä tummansininen hirsi eli väripalkki. Lippu oli samantyylinen kuin monissa muissakin neuvostotasavalloissa. Vanhaa ja siten nykyistä itsenäisyysajan Azerbaidžanin lippua käytettiin 1980-luvulla neuvostovallan vastaisissa suurmielenosoituksissa ja siten siitä tuli jälleen Azerbaidžanin lippu maan itsenäistyttyä 1991.


title: Rosi Mittermaier

text: Rosi Mittermaier-Neureuther (o.s. Mittermaier, s. 5. elokuuta 1950 Reit im Winkl, Länsi-Saksa) on saksalainen alppihiihtäjä ja kaksinkertainen olympiavoittaja.


title: Rosi Mittermaier

text: Mittermaier oli osallistunut jo vuoden 1968 Grenoblen ja vuoden 1972 Sapporon talviolympialaisiin ilman suurempia saavutuksia. Vuonna 1976 Innsbruckissa hän kuitenkin saavutti kaksi kultamitalia ja yhden hopean. Mittermaierista oli lähellä tulla ensimmäinen naisalpinisti, joka voittaa yksissä kisoissa kolme kultamitalia, mutta hän hävisi päätöslajissa niukasti Kathy Kreinerille.


title: Rosi Mittermaier

text: Innsbruckin olympiavuonna Mittermaier hallitsi muutenkin naisten alppihiihtoa. Maailmancupissa hän oli kauden 1975–1976 päätteeksi ykkönen sekä pujottelussa ja alppiyhdistetyssä että kokonaiskisassakin.


title: Rosi Mittermaier

text: Mittermaier meni naimisiin vuonna 1980 alppihiihtäjä Christian Neureutherin kanssa. Heidän poikansa Felix Neureuther on nykyään menestyvä alppihiihtäjä.


title: Magnar Solberg

text: Magnar Solberg (s. 4. helmikuuta 1937 Trondheim, Norja) on norjalainen entinen ampumahiihtäjä ja kaksinkertainen olympiavoittaja.


title: Magnar Solberg

text: Solbergistä tuli ensimmäinen ampumahiihtäjä, joka puolusti onnistuneesti olympialaisista kultamitaliaan. Hän voitti 1968 Grenoblessa ja 1972 Sapporossa kultaa 20 kilometrillä. Sapporon voitollaan Solberg oli pitkään talviolympialaisten vanhin yksilölajin kultamitalisti 35 vuoden ja neljän päivän iällään – Torinossa 2006 ohjaskelkkailija Sylke Otto rikkoi tuon ennätyksen yli 1,5 vuodella ja skeletonkelkkailija Duff Gibson yli neljällä vuodella.


title: Magnar Solberg

text: Maailmanmestaruuskisoista Solbergilla on viisi mitalia, muttei yhtään kultaista.


title: Pete Fenson

text: Pete Fenson (s. 29. helmikuuta 1968 Bemidjissä, Minnesotassa, Yhdysvalloissa) on yhdysvaltalainen curlingpelaaja, joka viime vuosina on toiminut myös maansa maajoukkueen kapteenina.


title: Pete Fenson

text: Fenson aloitti curlingin pelaamisen 13-vuotiaana. Hänen isänsä, nykyinen joukkueensa valmentaja Bob Fenson, voitti Yhdysvaltain mestaruuden vuonna 1979. Aikaisemmin Pete Fenson on voittanut Yhdysvaltain mestaruuksia ja pelannut arvokisoissa Scott Bairdin joukkueessa.


title: Pete Fenson

text: Vuonna 2003 Fensonin kipparoima joukkue voitti Yhdysvaltain mestaruuden ja sijoittui kahdeksanneksi MM-kisoissa. Toisen Yhdysvaltain mestaruutensa Fensonin joukkue voitti vuonna 2005. Se myös lunasti MM-kisoissa paikkansa 2006 Torinon olympialaisiin. Siellä se sijoittui kolmanneksi.


title: Pete Fenson

text: Siviiliammatiltaan Fenson on pitserianpitäjä. Hän omistaa Minnesotassa kaksi ravintolaa.


title: Valeri Bure

text: Valeri Vladimirovitš Bure (, s. 13. kesäkuuta 1974 Moskova, Venäjän SFNT, Neuvostoliitto) on entinen venäläinen jääkiekkoilija, pelipaikaltaan oikea laitahyökkääjä.


title: Valeri Bure

text: Bure aloitti ammattilaisuransa TsSKA Moskovassa, mutta pelasi vain kolme ottelua ennen siirtymistään Pohjois-Amerikkaan kaudeksi 1991–1992. Pohjois-Amerikassa hän aloitti junioriliiga WHL:n Spokane Chiefsissä, jossa pelasi kolmen kauden ajan. Tuona aikana hän herätti NHL-seurojen mielenkiinnon ja Montreal Canadiens varasi hänet vuoden 1992 varaustilaisuuden toisella kierroksella numerolla 33. NHL:ään Bure nousi ensimmäistä kertaa kaudella 1994–1995, ja on pelannut urallaan Montreal Canadiensissa, Calgary Flamesissa, Florida Panthersissa, St. Louis Bluesissa ja Dallas Starsissa. 12. elokuuta 2005 Bure teki yksivuotisen sopimuksen Los Angeles Kingsin kanssa, mutta ei pelannut seurassa yhtään ottelua selkä- ja lonkkaleikkauksien vuoksi. Bure oli veljensä tavoin nopea luistelija.


title: Valeri Bure

text: Venäjän maajoukkueessa Bure voitti hopeaa vuoden 1998 talviolympialaisissa Naganossa ja pronssia vuoden 2002 talviolympialaisissa Salt Lake Cityssä.


title: Valeri Bure

text: Bure on naimisissa näyttelijä Candace Cameronin kanssa, ja parilla on kolme lasta. Hänen veljensä Pavel Bure on myös entinen jääkiekkoilija.


title: Brazen Abbot

text: Brazen Abbot on Suomessa asuvan suomalais-bulgarialaisen kitaristi Nikolo Kotzevin yhtyeprojekti.


title: Brazen Abbot

text: Nikolo soitti bulgarialaisessa cover-yhtyeessä, joka kiersi ympäri Eurooppaa 1980-luvun lopulla. Vuonna 1989 Nikolo muutti Maarianhaminaan, Ahvenanmaalle, missä hän tapasi ruotsalaisen Björn Lodinin ja liittyi Lodinin yhtyeeseen nimeltä Baltimoore, joka julkaisi kaksi levyä: "Double Density" (1992) ja "Thought For Food" (1994). Erottuaan bändistä vuonna 1994 hän aloitti oman sooloprojektin Brazen Abbot, johon liittyi pian Rainbow'sta tunnettu Joe Lynn Turner ja Deep Purplen Glenn Hughes.


title: Brazen Abbot

text: Brazen Abbot lakkautettiin hetkeksi, kun Kotzev aloitti rock-oopperaprojektinsa ranskalaisesta profeetasta Nostradamuksesta. Kyseinen tuplalevy sai nimekseen Nikolo Kotzev's Nostradamus, ja sillä esiintyi useita Brazen Abbotista tuttuja muusikoita, muun muassa Glenn Hughes, Göran Edman, Joe Lynn Turner, Mic Michaeli, John Levén, Ian Haugland, Jørn Lande, Doogie White, Alannah Myles ja Sass Jordan. Kotzevin levy-yhtiön vararikon seurauksena albumin julkaisu kuitenkin viivästyi, kunnes se julkaistiin vuonna 2001.


title: Brazen Abbot

text: Vuonna 2002 Nikolo jatkoi Brazen Abbot -yhtyeellä ja seuraavana vuonna julkaisi levyn "Guilty as Sin". Jäsenet pysyivät samana kuin ennen lukuun ottamatta Jørn Landea, joka korvasi Vikströmin. Michaeli, Levén ja Haugland erosivat Brazen Abbotista liittyäkseen ruotsalaisen Europe -bändin uudelleen kokoamiseen. Bulgarian keikoilla, jotka julkaistiin livealbumina "A Decade of Brazen Abbot" (2004), yhtyeessä oli lyhytaikaisia tuuraajia.


title: Brazen Abbot

text: Vuonna 2005 julkaistiin "My Resurrection", jolla oli Brazen Abbotille tuttuun tapaan useita vokalisteja.


title: Jörg Michael

text: Jörg Michael (s. 27. maaliskuuta 1963 Dortmund) on saksalainen muusikko, joka nykyään tunnetaan parhaiten suomalaisen power metal -yhtye Stratovariuksen entisenä rumpalina.


title: Jörg Michael

text: Hän on soittanut myös muun muassa Ragessa, Avengerissa (Ragen esiaste), Grave Diggerissa, Unleashed Powerissa, Headhunterissa, Mekong Deltassa, Axel Rudi Pellissa, Tom Angelripperin soolobändissä, Running Wildissa ja Saxonissa.


title: Jörg Michael

text: Syksyllä 2010 Michaelilta leikattiin pahanlaatuinen kasvain kilpirauhasesta, jota hoidettiin sädehoidolla. Hän pysyi sivussa uuden konserttikiertueen alkuvaiheilla, Alex Landenburgin korvatessa hänet. Syyskuussa 2011 yhtye ilmoitti hänen eroavan yhtyeestä henkilökohtaisista syistä. Stratovariuksessa hänet korvasi suomalainen rumpali Rolf Pilve kesäkuussa 2012.


title: Lapin historiallinen maakunta

text: Lappi on Suomen pohjoisin historiallinen maakunta. Se käsittää Lapin nykymaakunnan pohjoisosan: Enontekiön, Inarin, Kittilän, Muonion, Pelkosenniemen, Savukosken, Sodankylän ja Utsjoen kunnat.


title: Lapin historiallinen maakunta

text: Ennen Haminan rauhaa (1809) historiallinen Lappi kuului Ruotsin Västerbottenin lääniin ja oli osa samaa maakuntaa Ruotsin Lapin kanssa. Sitä vastoin Suomen nykyisen Lapin eteläosa oli osa Pohjanmaata ja sitä kutsuttiin Peräpohjolaksi. Kun Suomi erotettiin Ruotsista ja liitettiin Venäjään Suomen suuriruhtinaskuntana, uusi valtioraja jakoi siihenastisen Ruotsin Lapin kahtia. Tämän jälkeen Suomen Lappi kuului Oulun lääniin, kunnes vuonna 1938 perustettiin Lapin lääni. Petsamo kuului Suomeen ajalla Tarton rauhasta Moskovan välirauhaan (1920–1944), ja silloin se saatettiin Suomen historiallisten maakuntien kaanonissa joskus lukea osaksi Lappia.


title: Lapin historiallinen maakunta

text: Säädettäessä vuonna 1906 vaalipiirejä ensimmäisiä eduskuntavaaleja varten sanottiin aluetta "Lapinmaaksi".


title: Bessie Coleman

text: Bessie "Queen Bess" Coleman (26. tammikuuta 1892 – 30. toukokuuta 1926) oli ensimmäinen afrikkalais-amerikkalainen naispuolinen lentäjä. Hän sai myös ensimmäisenä tummana lentäjänä kansainvälisen lentolupakirjan. Coleman oli lyhyen aikaa aviossa Charles Wilson Pankeyn kanssa.


title: Bessie Coleman

text: Coleman syntyi Atlantassa Teksasissa toiseksi nuorimpana 13 lapsesta. Hänen isänsä, George Coleman, oli 3/4 Choctaw -intiaani. Hänen vanhempansa viljelivät maata torppareina, tästä huolimatta hänen lapsuutensa oli iloinen ja kului pihalla leikkien. Sunnuntait vietettiin kirkossa.


title: Bessie Coleman

text: Muiden lapsien kasvaessa ja löytäessä töitä viljelyksiltä, Bessie otti vastuuta kotitalous-askareista. Hän mm. vahti siskojaan, auttoi äitiään Susan Colemania puutarhatöissä.


title: Bessie Coleman

text: Bessie aloitti koulun kuusivuotiaana ja käveli neljä mailia koululle. Koulussa oli vain yksi huone ja se oli tarkoitettu vain mustille. Vaikka toisinaan ei ollut varaa edes liituihin tai lyijykyniin, Bessie oli erinomainen oppilas. Hän rakasti lukemista ja menestyi matematiikassa. Coleman suoritti kaikki kahdeksan luokkaansa samassa koulussa.


title: Bessie Coleman

text: Joka vuosi Bessien koulun, kotiaskareitten ja kirkon rutiinia häiritsi puuvillan korjuu. Jokainen mies, nainen ja lapsi tarvittiin puuvillaa poimimaan, joten Colemanien perhe työskenteli yhdessä pelloilla sadonkorjuun ajan.


title: Bessie Coleman

text: 1901 George Coleman jätti perheensä. Hän oli kyllästynyt rasistisiin esteisiin Teksasissa ja palasi Oklahomaan löytääkseen parempia mahdollisuuksia, mutta Susan ja lapset eivät seuranneet häntä.


title: Bessie Coleman

text: 12-vuotiaana Coleman hyväksyttiin Missionary Baptist Church -kirkkoon. Täytettyään 18 vuotta Bessie otti kaikki säästönsä ja ilmoittautui Oklahoma Colored Agricultural and Normal University -yliopistoon Langstonissa Oklahomassa. Yhden lukukauden jälkeen Bessien varat kuitenkin ehtyivät ja hänen oli pakko palata kotiin.


title: Bessie Coleman

text: Coleman tiesi, ettei hänelle ollut tulevaisuutta kotikaupungissaan, joten 1915 hän 23-vuotiaana muutti Chicagoon, jossa tapasi kaksi veljeään. Hän työskenteli supermarketissa veljiensä kanssa ja White Sox Barber Shop:issa manikyristinä. Siellä hän kuuli tarinoita piloteilta, jotka olivat palaamassa Ensimmäisestä maailmansodasta. He kertoivat tarinoita sodassa lentämisestä ja Coleman alkoi haaveilla pilotin urasta. Hänen veljensä kiusoittelivat häntä sanomalla, että ranskalaiset naiset olivat parempia kuin afrikkalais-amerikkalaiset, koska ranskattaret olivat jo pilotteja. Parturiliikkeessä Coleman tapasi monia vaikutusvaltaisia mustia miehiä, mm. Robert S. Abbotin, joka oli perustanut ja kustansi Chicago Defender -sanomalehteä ja Jesse Bingan. Coleman sai taloudellista tukea Bingalta ja Chicago Defenderiltä. Defender käytti Bessien luonnetta ja kaunetta mainostaakseen itseään.


title: Bessie Coleman

text: Coleman kävi Berlitzin ranskan-kurssin Chicagossa ja matkusti sitten Pariisiin 20. marraskuuta 1920. Hän ei päässyt amerikkalaisiin lentokouluihin ihonvärinsä takia. Coleman oli ainoa värillinen oppilas ranskalaisessa lentokoulussaan. Kerran hän näki kanssaopiskelijan kuolevan harjoituksen aikana. Huolimatta vaikeuksista, hän oppi pian ja sai seitsemän kuukauden päästä lentolupakirjan.


title: Bessie Coleman

text: Syyskuussa 1921 Colemanin palatessa Yhdysvaltoihin hänestä tuli kuuluisuus. 1922 hän osallistui ensimmäiseen ilmailunäytökseensä Long Islandilla. Coleman jatkoi ilmailunäytöksissä esiintymistä ja selviytyi lukuisista onnettomuuksista. Los Angelesissa, Kaliforniassa hän mursi jalkansa ja kolme kylkiluutaan koneen sakatessa ja pudotessa 22. helmikuuta 1922. Maineensa kasvaessa, hänet kutsuttiin tekemään elokuva elämästään. Lopulta hän poistui kuvauksista, koska tunsi käsikirjoituksen stereotypioivan mustia. Hänen lopullinen suunnitelmansa oli parantaa mustien lentäjäksi haluavien mahdollisuuksia avaamalla heille avoin lentokoulu, koska muut lentokoulut hyväksyivät vain valkoihoisia oppilaikseen.


title: Bessie Coleman

text: 30. toukokuuta 1926 Coleman oli valmistautumassa ilmailunäytökseen Jacksonvillessä Floridassa mekaanikkonsa ja pr-agenttinsa William Willisin kanssa. Coleman oli äskettäin ostanut koneen Dallasista ja se oli juuri lennätetty Jacksonvilleen. Hänen ystävänsä ja perheensä eivät pitäneet konetta turvallisena lentää, ja pyysivät ettei hän lentäisi sillä. Lentoa varten Coleman ei kiinnittänyt turvavyötään, koska suunnitteli laskuvarjo-hyppyä seuraavaksi päiväksi ja tahtoi tutkia maastoa. Noin 12 minuuttia lennon alkamisesta, kone ei oiennut aiotusta syöksystä vaan menetti ohjattavuutensa. Bessie Coleman sinkoutui koneesta ja kuoli välittömästi iskeytyessään maahan. William Wills ei saanut konetta hallintaansa ja se syöksyi maahan. Willis kuoli välittömästi iskeytyessään maahan ja kone syttyi palamaan. Huolimatta pahasti palaneesta koneesta, tutkimus paljasti onnettomuuden todennäköiseksi syyksi ohjausvaijereihin juuttuneen jakoavaimen. Bessie Coleman on haudattu Chicagon Lincoln Cemetery -hautausmaalle.


title: Bessie Coleman

text: Bessie Colemannin hautajaisiin osallistui 10 000 surijaa. Häntä on ensimmäisenä mustana naislentäjänä kunnioitettu monilla tavoilla kuolemansa jälkeen:


title: Bessie Coleman

text: Chicagon kansainvälinen O'Haren lentokenttä sijaitsee Bessie Coleman Drive -tien varressa.


Dagestanin autonominen sosialistinen neuvostotasavalta (Dagestanin ASNT) oli autonominen sosialistinen neuvostotasavalta Venäjän SFNT:ssä Neuvostoliitossa. Dagestanin ASNT käsitti nykyisen Dagestanin tasavallan alueen.


title: Dagestanin autonominen sosialistinen neuvostotasavalta

text: Autonominen sosialistinen neuvostotasavalta muodostettiin 20. tammikuuta 1920 Dagestanin emiraatin alueesta. Vuonna 1990 Dagestan julistautui suvereeniksi tasavallaksi vastoin Neuvostoliiton hallinnon tahtoa. Vuonna 1991 Neuvostoliiton hajottua Dagestan on ollut osa Venäjää.


Komin autonominen sosialistinen neuvostotasavalta (Komin ASNT) oli autonominen sosialistinen neuvostotasavalta Venäjän SFNT:ssä Neuvostoliitossa. Nykyään samalla alueella on Komin tasavalta, joka kuuluu Venäjän federaatioon.


title: Komin autonominen sosialistinen neuvostotasavalta

text: Komin ASNT muodostettiin vuonna 1936 Syrjäänien autonomisesta alueesta. Neuvostoliiton hajoamisen jälkeen Komin ASNT antoi suvereenisuusjulistuksen, mutta jäi Venäjän federaation yhteyteen.


Mordvalaisten autonominen sosialistinen neuvostotasavalta (Mordvalaisten ASNT) oli Neuvostoliittoon kuulunut autonominen neuvostotasavalta Venäjän SFNT:ssä. Se käsitti nykyisen Mordvan tasavallan alueen Volgan länsipuolelta.
Mordvalaisten ASNT:n pääkaupunki oli Saransk. Mordvalaisten ASNT oli olemassa 1934–1990.


title: Mordvalaisten autonominen sosialistinen neuvostotasavalta

text: Mordvalaiset olivat joutuneet Venäjän keisarikunnan vallan alle Kazanin kaanikunnan romahdettua 1552. Läntisimmät mordvalaiset olivat joutuneet Venäjän vallan alle jo ennen tätä. Venäjän keisarikunnassa mordvalaisia verotettiin ankarasti, pakkokäännytettiin kristityiksi ja heidän maansa joutuivat venäläisten haltuun. Mordvalaisten kapinointi ei auttanut ja niinpä Mordvalaiset aloittivat 1600-luvulla laajan muuton itään Volgan itäpuolelle ja etelään Saratovin kuvernementtiin. Mordvalaisten siirtyminen itään jatkui 1700- ja 1800-luvuilla. Tämä vuosisatoja jatkunut joukkomuutto aiheutti sen että aiemmin yhtenäisellä alueella asunut mordvalaiskansa hajaantui laajalle alueelle Volgan ja Uralin alueille.


text: Venäjän keisarikunnan romahtamisen ja Venäjän sisällissodan jälkeen mordvalaiset tulivat kuulumaan Neuvosto-Venäjään. Mordvalaisten alueellinen hajanaisuus vaikeutti mordvalaisten kansallisen alueen perustamista Neuvostoliitossa, ja lopulta vain kolmannes mordvalaisista tuli kuulumaan Mordvalaisten alueeseen. Neuvostohallitus perusti vuonna 1925 mordvalaisten alueille autonomisia piirejä ja kyläneuvostoja. Mordvien autonominen piirikunta perustettiin 16. heinäkuuta 1928 ja se korotettiin autonomiseksi alueeksi 10. tammikuuta 1930. Alueenn väestöstä oli tuolloin mordvalaisia 38,4 prosenttia ja venäläisiä 56,1 prosenttia. Mordvalaisten autonomisesta alueesta muodostettiin Mordvalaisten autonominen sosialistinen neuvostotasavalta 20. joulukuuta 1934.


text: Mordvan ASNT:n väestöryhmien välisissä suhteissa ei tapahtunut juurikaan muutosta Neuvostoliiton aikana. ASNT:n asukasluku oli laskussa lähes koko olemassaolonsa ajan. Mordvan ASNT:aan perustettiin Neuvostoaikana kaksi uutta kaupunkia Ruzajevka vuonna 1937 ja Kovylkino vuonna 1960. Myös 1920-luvulla kaupungin aseman menettäneestä Insarista tuli uudelleen kaupunki vuonna 1958.


text:
Mordvan ASNT:n etniset ryhmät 1939–1989
Mordvalainen kulttuuri koki Neuvostoliitossa lyhyen ja nopean kukoistuskauden, mutta hiipui 1930-luvun lopulla aloitetun venäläistämisen myötä. Aivan Neuvostovallan loppuvuosina alettiin mordvalaisen kulttuurin tilaan kiinnittää uudelleen huomiota.


text: Neuvostoliiton alussa suhtautuminen vähemmistökansallisuuksiin oli suopeaa ja heidän kieltä ja kulttuuriaan kehitettiin. Mordvalaisille oli jo 1700-luvulta lähtien käännetty lähinnä uskonnollista kirjallisuutta. Neuvostoliitossa heille luotiin 1920-luvulla kaksi kyrillisiä kirjaimia käyttävää kirjakieltä, lehdistö ja koululaitos. Ersän kirjakielen pohjaksi valittiin Kozlovkan murre Mordvan koillisosasta ja mokšan kirjakielen pohjaksi Krasnoslobodskin ja Temmikovin alueen murren Mordvan luoteisosasta. Yrityksiä luoda yhteinen mordvan kirjakieli oli myös, mutta tässä ei onnistuttu. Suunnitteilla oli myös siirtyä kirjoittamaan mordvalaisia kieliä latinalaisella kirjaimistolla.


text: Vuodesta 1921 lähtien alkoi ilmestyä useita mordvalaiskielisiä lehtiä. Mordvalaisten alueille perustettiin kansallisia 10-luokkaisia kouluja, joissa opetus tapahtui ersäksi tai mokšaksi. Ensimmäinen ersänkielinen aapinen ilmestyi vuonna 1921 ja mokšankielinen vuonna 1924. Vuonna 1931 perustettiin Mordvan valtion kirjapaino, jota ennen mordvankieliset materiaalit oli painettu muun muassa Moskovassa. Vuonna 1933 perustettiin Mordvan kommunistisen puolueen kirjapaino ja vuonna 1932 mordvalaisten kirjailijoiden liitto.


text: Hyvän alun saanut mordvalainen kulttuuri joutui taipumaan 1930-luvulla alkaneen Neuvostoliiton vähemmistökansallisuuksille epäedullisen kansallisuuspolitiikan myötä. Mordvalaista sivistyneistöä syytettiin porvarillisesta nationalismista ja suuri osa heistä joutui Stalinin puhdistusten uhriksi. Eikä mordvalaisten kielten kehittäminen ollut enää turvallista. Mordvankielisiä uudissanoja alettiin korvata venäjänkielisillä lainasanoilla.


text: Mordvankielistä opetusta alettiin myös rajoittaa. Vuonna 1938 venäjänkielestä tuli pakollinen oppiaine kaikissa vähemmistökansallisuuksien kouluissa. Lopulta venäjästä tuli opetuskieli ylemmille luokille. Mordvan ASNT:ssä oli 1950-luvun lopulla mordva opetuskielenä enää neljällä ensimmäisellä luokalla. Joissakin kouluissa mordvankielisestä opetuksesta luovuttiin kokonaan. Vuonna 1970 venäjästä tuli opetuskieli jo neljännellä luokalla ja 1980-luvulle tultaessa mordvalaiset kielet olivat opetuskielenä vain harvoissa kouluissa kahdella tai kolmella ensimmäisellä luokalla. Siirtyminen mordvankielisestä opetuksesta venäjänkieliseen opetukseen oli nopeampaa kaupungeissa kuin maaseudulla.


text: Myös mordvankielinen lehdistö ja julkaisutoiminta supistuivat. Kun vuonna 1936 ilmestyi 18 mordvalaisilla kielillä kirjoitettua sanomalehteä ja neljä aikakauslehteä, oli niitä vuonna 1954 enää kaksi sanomalehteä, Erzjan pravda ja Mokšen pravda, ja kaksi aikakauslehteä. Mordvan ASNT:ssä julkaistiin vuonna 1936 179 nimekettä, mutta vuonna 1979 enää 55, joista 27 mokšankielisiä ja 28 ersänkielisiä. Venäläistä kirjallisuutta alkoi ilmestyä Morvassa 1960-luvulla mordvankielisiä enemmän.


text: Neuvostoliitossa 1980-luvun puolivälissä alkanut Gorbatšovin uudistuspolitiikka mahdollisti vähemmistökansallisuuksien kansallisen heräämisen. Näin kävi myös Mordvan ASNT:ssä, missä alettiin vaatia ersän ja mokšan kielien aseman parantamista suhteessa venäjään. Keväällä 1990 järjestettiin pääkaupungissa Saranskissa mielenosoitus, jossa vaadittiin tasavallan iäkkään johdon eroa ja mordvalaiskielten aseman parantamista. Mordvalaiset myös perustivat kielensä ja kulttuurinsa edistämiseen tähtäävää seuratoimintaa. Myös mordvankielisen opetuksen heikosta asemasta alettiin huolestua ja mordvankielistä opetusta alettiin lisätä.


text: Neuvostoliiton hajoamisprosessin alettua Mordvalaisten ASNT julistautui suvereeniksi Mordvan tasavallaksi vuonna 1991, vastoin Neuvostoliiton keskushallinnon tahtoa. Neuvostoliiton hajottua tasavallasta tuli osa Venäjän federaatiota.


title: Bahaman lippu

text: Bahaman lippu eli Bahamasaarten lippu syntyi vuonna 1971 suunnittelukilpailun tuloksena, niin kuin esimerkiksi Antiguan ja Barbudan lippu. Lipun erikoisuuten on sininen väri, jonka tulee olla määritelmän mukaan samanvärinen kuin Bahamasaaria ympäröivän meren.


title: Bahaman lippu

text: Lipun symboliikka on yksinkertainen. Lipun keskellä oleva keltainen raita symboloi Bahaman kapeiden saarten hiekkarantoja ja aurinkoa. Kaksi sinistä palkkia symboloivat kahta merta, jotka ympäröivät hiekkarantoja. Musta kolmio viittaa Bahaman afrikkalaiseen kansaan ja sen yhtenäiseen voimaan.


Pohjois-Ossetian autonominen sosialistinen neuvostotasavalta (Pohjois-Ossetian ASNT, , ) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Pohjois-Ossetia-Alanian tasavallan alueen.


title: Pohjois-Ossetian autonominen sosialistinen neuvostotasavalta

text: Pohjois-Ossetian ASNT muodostettiin Pohjois-Ossetian autonomisesta alueesta 5. joulukuuta 1936. Vuonna 1943 naapuritasavalta Tšetšeenien ja inguušien ASNT lakkautettiin ja aivan sen läntisin osa liitettiin Pohjois-Ossetian ASNT:aan. Vuonna 1990 Pohjois-Ossetian ASNT julistautui Pohjois-Ossetian sosialistiseksi neuvostotasavallaksi, joka muutti nimensä vuonna 1991 muotoon Pohjois-Ossetia-Alanian tasavalta.


Tataarien autonominen sosialistinen neuvostotasavalta (Tataarien ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Tatarstanin alueen.


title: Tataarien autonominen sosialistinen neuvostotasavalta

text: Tatarstanin autonominen sosialistinen neuvostotasavalta perustettiin 27. toukokuuta 1920 osista Kazanin, Ufan, Samaran, Vjatkan ja Simbirskin kuvermentteja. Tataarit perustivat oman muslimeille tarkoitetun kommunistipuolueen, mutta Moskova alisti sen valtaansa 1920-21. Neuvostoaikana tataarit olivat yksi harvoista vähemmistökansallisuuksista, joilla oli mahdollisuus jatkaa opiskelua peruskoulun jälkeen omalla äidinkielellään. Neuvostoliiton hajottua Tatarstan pyrki itsenäiseksi valtioksi, mutta joutui osaksi Venäjää.


title: Askelvaimennin

text: Askelvaimennin () on vastuksista ja moniasentoisesta kytkimestä tai kytkimistä koostuva askelittain säädettävä elektroninen vaimennin. Käyttötarkoitukset ovat usein samankaltaiset kuin potentiometrillä. Askelvaimentimia käytetään erityisesti sovelluksissa, joissa kanavien välinen tasapaino ja suuri kulutuksenkesto ovat tärkeitä, kuten korkealaatuisten audiolaitteiden äänenvoimakkuussäätimet.


title: Askelvaimennin

text: Sarjakytkentätyyppinen vaimennin koostuu sarjaankytkettyjen vastusten ketjusta, jonka toiseen päähän tuodaan signaali ja toinen pää kytketään laitteen runkoon. Kytkimellä valitaan, mistä vastusten välistä vaimennettu signaali otetaan ulos. Signaalin aiheuttama virta kulkee aina kaikkien vastusten läpi, jolloin vaimentimen tuloimpedanssi pysyy samana kytkimen asennosta riippumatta, ellei vaimenninta seuraavan vahvistinasteen tuloimpedanssia huomioida.


title: Askelvaimennin

text: Tikapuutyyppisessä askelvaimentimessa kaksiosaisella kytkimellä valitaan kaksi vastusta, jotka muodostavat jännitejaon signaalille. Etuna sarjakytkentätyyppiseen vaimentimeen verrattuna on se, että virta kulkee ainoastaan kahden vastuksen läpi, jolloin kohina on pienempi. Tuloimpedanssi voidaan määrätä erikseen kullekin kytkimen asennolle ja siten voidaan kumota vaimenninta seuraavan vahvistinasteen tuloimpedanssin vaikutus vaimentimen tuloimpedanssiin.


title: Askelvaimennin

text: Sivuvirtatyypin askelvaimennin toimii siten, että toinen vastuksista on kiinteä ja toinen valitaan kytkimellä. Tämän vaimennintyypin huono ominaisuus on se, että tuloimpedanssi on eri kytkimen eri asennoissa. Kohinaominaisuudet ovat yhtä hyvät kuin tikapuutyyppisessä vaimentimessa.


title: Askelvaimennin

text:
Mahdollisuus tehdä vaimennuksesta ja siten myös tulkinnanvaraisesti vahvistuksesta yksilöllisempi kuin tapauksissa lineaarinen tai logaritminen potentiometri äänenvoimakkuuden säätäjinä. Lineaarista potentiometriähän ei tapauksessa juuri koskaan käytetä mutta esim. silloin kun pyritään estämään äänenvoimakkuuden häiritsevyyttä esim. lastenhoitohuoneessa voidaan laskea askelvaimennus kytkentään vastusarvot jotka muuttavat voimakkuutta aluksi voimakkaammin, mutta lopuksi, suurempia äänenpaineita kohti mentäessä hitaammin jolloin lapsi ei niin herkästi heräisi vaikka äiti haluaisikin kuunnella jotain esitystä mitä kaiuttimen kautta esitetään.
Toinen etu on jos äänentoistojäörjestelmässä on pakko vaimentaa kaiuttimelle menevää signaalia kaiutinlinjassa. Tyypillinen potentiometri ei välttämättä kestäisi linjassa liikkuvaa tehoa palamatta, mutta askelvaimentimeen voi kytkeä myös tehovastuksia.


Tšetšeenien ja inguušien autonominen sosialistinen neuvostotasavalta eli Tšetšeenien ja inguušien ASNT tai Tšetšeno-Ingušetija (, , ) oli autonominen neuvostotasavalta Venäjän SFNT:ssa Neuvostoliitossa. Tasavallan pääkaupunki oli Groznyi.


title: Tšetšeenien ja inguušien autonominen sosialistinen neuvostotasavalta

text: Vuonna 1979 Tšetšeenien ja inguušien ASNT:n asukasluku oli 1 155 805. Väestöstä oli samana vuonna tšetšeenejä 52,9 prosenttia ja inguušeja 11,7 prosenttia.


text: Tšetšeenien ja inguušien ASNT muodostettiin vuonna 1934 Tšetšeenien ja inguušien autonomisesta alueesta. Tuolloin se käsitti nykyisten Tšetšenian ja Ingušian tasavaltojen alueet sekä nykyisin Pohjois-Ossetia-Alaniaan kuuluvan Prigorodnyin piirin.


text: Toisessa maailmansodassa Natsi-Saksa valloitti osittain Tšetšeenien ja inguušien ASNT:n vuonna 1942. Neuvostoliitto valtasi alueen takaisin seuraavana vuonna. Stalin syytti tšetšeenejä ja inguušeja yhteistyöstä natsien kanssa, jonka vuoksi vuonna 1944 ASNT lakkautettiin ja tasavallan tšetšeeni- ja inguušiväestö karkotettiin Neuvostoliiton Keski-Aasiaan.


text: Tšetšeenit ja inguušit saivat palata kotimaahansa vuonna 1956 ja seuraavana vuonna Tšetšeenien ja inguušien ASNT perustettiin uudelleen. ASNT:n lakkauttamisen jälkeen Pohjois-Ossetian ASNT:aan liitettyä Prigorodnyin piiriä ei kuitenkaan palautettu uudelleen perustetun Tšetšeenien ja inguušien ASNT:n yhteyteen.


text: Marraskuussa 1990 Tšetšeenien ja inguušien ASNT antoi suvereenisuusjulistuksen. Toukokuussa 1991 Tšetšenia julistautui itsenäiseksi ja vuonna 1992 Ingušia liittyi osaksi Venäjän federaatiota.


Tšuvassien autonominen sosialistinen neuvostotasavalta (Tšuvassien ASNT tai Tšuvassian ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Tšuvassian alueen.


title: Tšuvassien autonominen sosialistinen neuvostotasavalta

text: Tšuvassien autonominen piirikunta perustettiin 14. heinäkuuta 1920 ja siitä tuli Tšuvassian autonominen sosialistinen neuvostotasavalta 21. huhtikuuta 1925. Vuonna 1990 Tšuvassian ASNT antoi suvenerisuusjulistuksen ja muutti nimensä Tšuvassian neuvostotasavallaksi. Neuvostoliiton hajoamisen jälkeen se allekirjoitti Venäjän federaation perustuslain 1992 ja jäi näin suveneriksi tasavallaksi Venäjän yhteyteen. Neuvostoliiton hajoamisen jälkeen nationalismi ja kansallistunne on lisääntynyt tšuvassien keskuudessa.


text: Vuonna 1933 Tšuvassien ASNT:n pinta-ala oli 17 920 km². Samana vuonna tasavallan asukasluku oli 960 500, joista oli tšuvasseja 74,6 prosenttia, venäläisiä 20 prosenttia ja mordvalaisia kaksi prosenttia.


title: Puukaasu

text: Puukaasulla tarkoitetaan pyrolyysin tuloksena puusta korkeassa lämpötilassa vähähappisen palamisen avulla tuotettua häkäpitoista kaasua, jota voidaan käyttää polttomoottoreiden polttoaineena. On olemassa myös puukaasukäyttöisiä liesiä.


title: Puukaasu

text: Puukaasua käytettiin paljon sota-aikana turvaamaan siviililiikenteen polttoaineensaanti. Puukaasua polttoaineena käyttäviä autoja kutsutaan myös häkäpönttöautoiksi. Laitteistoja rakennetaan edelleenkin harrastelijapiireissä, joista yksi tunnetuimpia on Suomen Ekoautoilijat ry.


title: Puukaasu

text: Ensimmäisen puukaasuttimen rakensi Bischof vuonna 1839. Ensimmäisen puukaasutinkäyttöisen ajoneuvon rakensi Thomas Hugh Parker vuonna 1901. Saksassa oli käytössä 500 000 puukaasutinkäyttöistä ajoneuvoa toisen maailmansodan aikana.


title: Puukaasu

text: Puukaasu palaa auton moottorissa erittäin puhtaasti. Päästöt ovat käytössä alhaisemmat kuin bensiiniä käytettäessä ja vanhankin auton pakokaasut alittavat 0,2 % CO ja 20 ppm HC pitoisuuden ilman katalyyttistä puhdistusta.


title: Puukaasu

text: Puukaasujärjestelmän hyötysuhde on korkea. Kaasutus hävittää vain noin 25 prosenttia polttoaineen energiasta lämmöksi. Perustuen pitkäaikaisiin käytännön kokeisiin puukaasutinperävaunulla varustettu Lincoln Mark V:n on todettu kuluttavan 1,54 kertaa enemmän energiaa, kuin sama auto kuluttaisi vastaavissa ajo-olosuhteissa bensiinillä ajettaessa. Näin ollen 1 000 kg puuta on todettu korvaavan 385 litraa bensiiniä.


title: Puukaasu

text: Ennen ajoonlähtöä puukaasutin tulee esilämmittää. Tämä vaatii käytettävästä polttoaineesta riippuen aikaa 5–10 minuuttia. Nopeimmin puukaasutin lämpenee kuivalla puupohjaisella polttoaineella. Hiilikaasutin lämpenee nopeammin. Kun puukaasukäyttöisellä autolla lähdetään liikkeelle teho on aluksi normaalia heikompi mutta saavuttaa järjestelmälle tyypillisen tason viiden minuutin kuluessa liikkeelle lähdöstä.


Baškiirien autonominen sosialistinen neuvostotasavalta (Baškirian/Baškiirien ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Baškirian alueen. Neuvostoliiton hajottua Baškiria julistautui suvereeniksi valtioksi ja liittyi osaksi Venäjän federaatiota.


title: Nichiren

text: Nichiren () (16. helmikuuta 1222 – 13. lokakuuta 1282) oli buddhalainen munkki 1200-luvun Japanissa. Hän on nichiren-buddhalaisuuden perustaja. Nichireniin suhtauduttiin ristiriitaisesti hänen elinaikanaan, ja hänet pidätettiin ja tuomittiin kuolemaan. Vuonna 1271 annetun armahduksen jälkeen hän asettui asumaan Sadon saarelle. Vuonna 1274 hän perusti Yamanashiin Minobun vuorelle temppelin, joka on edelleen nichiren-buddhismin keskeisimpiä paikkoja.


title: Nichiren

text: Nichiren vietti ikävuotensa 16:sta 32:een opiskellen useissa japanilaisissa temppeleissä, ja päätyi siihen, että korkein totuus on "Lootus-sutrassa". Vuoden 1260 paikkeilla useita nuoria miehiä oli liittynyt Nichirenin kannattajiksi, ja he levittivät Nichiren-buddhalaisuutta ja kritisoivat hallitsevia buddhalaisuuden suuntauksia. Heitä pidettiin yhteiskunnallisesti epäluotettavina ja vainottiin, ja vuonna 1271 Nichiren määrättiin arestiin.


title: Nichiren

text: Nykyisin Nichiren-buddhalaisuus on useiden koulukuntien kokonaisuus, johon kuuluu myös ns. uususkontoja, kuten Sōka Gakkai.


title: Elektra (vuoden 2005 elokuva)

text: Elektra on Rob Bowmanin ohjaama yhdysvaltalainen supersankarielokuva vuodelta 2005. Se kertoo Marvelin Elektra-sarjakuvahahmosta, joka esiintyi sivuroolissa jo vuoden 2003 "Daredevil"-elokuvassa. Päähenkilöä esittää Jennifer Garner.


title: Craig Ludwig

text: Craig Lee Ludwig (s. 15. maaliskuuta 1961 Rhinelander, Wisconsin) on yhdysvaltalainen entinen jääkiekkoilija, pelipaikaltaan puolustaja.


title: Craig Ludwig

text: Ennen NHL-uraansa Ludwig pelasi kolme kautta yliopistojääkiekkoa Pohjois-Dakotan yliopiston joukkueessa Fighting Siouxissa. Hän oli voittamassa kahta NCAA:n mestaruutta, vuosina 1980 ja 1982, ja valittiin kerran Western Collegiate Hockey Associationin (WCHA) toiseen tähdistökentälliseen, vuonna 1982. NHL:ään hänet varasi Montreal Canadiens numerolla 61 kolmannella kierroksella. Vuonna 1981 hän edusti maataan jääkiekon nuorten maailmanmestaruuskilpailuissa.


title: Craig Ludwig

text: Ludwig teki NHL-debyyttinsä 6. lokakuuta 1982 ottelussa Hartford Whalersia vastaan ja onnistui heti vakiinnuttamaan paikkansa seuransa vakiokokoonpanossa. Hän ei pelannut aikanaan Montrealissa, eikä myöskään myöhemmällä ammattilaisurallaan, yhtään ottelua farmissa. Hän edusti Montreal Canadiensia kahdeksan kauden ajan ja oli voittamassa tänä aikana Stanley Cupia vuonna 1986. Hän pelasi myös vuoden 1989 loppuottelusarjassa, jonka Canadiens hävisi. Ludwig saavutti Canadiens-vuosiensa ja koko uransa parhaat lukemat plus/miinus-tilastossa viimeisinä kausinaan seurassa, +33 kaudella 1988–1989 ja +24 kaudella , ja uransa parhaat tehopisteet hän teki kahdella ensimmäisellä runkosarjakaudellaan, 25 pistettä kummallakin. Vuosina 1983, 1985 ja 1986 hänet palkittiin seuransa sisällä unohdetun sankarin () palkinnolla Jacques Beauchamp Trophylla.


title: Craig Ludwig

text: Syyskuussa 1990 Canadiens myi Ludwigin New York Islandersiin vaihdossa toiseen puolustajaan, Gerald Diduckiin. Hän pelasi Islandersissa vain yhden kauden, jolla saavutti uransa heikoimman plus/miinus-lukeman, –24. Kesäkuussa 1991 hän siirtyi Minnesota North Starsiin vaihdossa puolustaja Tom Kurversiin ja hän jatkoi samassa organisaatiossa pelaajauransa loppuun asti. Vuonna 1993 North Starsin nimi muuttui Dallasiin, Texasiin muuton myötä Dallas Starsiksi. Ludwig pelasi uransa tuhannennen runkosarjaottelun maaliskuussa 1996, kauden aikana, ja saavutti Starsissa/North Starsissa pelattujen vuosiensa parhaat plus/miinus-tilaston lukemat kahdella seuraavalla kaudella, kaudella +17 ja kaudella +21. Vuonna 1999, kauden päätteeksi, hän oli voittamassa uransa toista Stanley Cupia.


title: Craig Ludwig

text: Ludwig lopetti pelaajauransa toisen Stanley Cup -voittonsa jälkeen. Hän pelasi 17-vuotisella NHL-urallaan yhteensä 1 256 runkosarjaottelua, joissa teki 222 tehopistettä, 38 maalia ja 184 syöttöpistettä. Pudotuspeliotteluja hän pelasi yhteensä 177, joissa teki neljä maalia ja antoi 25 maalisyöttöä. Jäähyminuutteja Ludwigille kertyi runkosarjassa 1 437, eniten kaudella (153 minuuttia), ja pudotuspeleissä 244.


title: Craig Ludwig

text: Ludwig oli rooliltaan puolustava puolustaja. Erityisesti hänet tunnetaan erikoistumisestaan laukausten blokkaamiseen, jossa hänen on arvioitu kuuluneen aikansa parhaisiin. Laukausten blokkaamiseen liittyen hän käytti läpi uransa huomattavan leveitä ja paksusti pehmustettuja säärisuojia.


title: Craig Ludwig

text: Lopetettuaan pelaajauransa Ludwig on toiminut muun muassa pelaajatarkkailijana Dallas Starsin palveluksessa (1999–2000), apuvalmentajana IHL-seuroissa Michigan K-Wings (2000) ja Utah Grizzlies (2000–2001) ja apuvalmentajana Dallas Starsissa (). Hän on toiminut myös FOX Sports Southwestin jääkiekkoasiantuntijana.


title: Craig Ludwig

text: Ludwigin vuonna 1985 syntyneet kaksospojat Trevor ja Tyler sekä vuonna 1990 syntynyt poika CJ ovat pelanneet isänsä tavoin jääkiekkoa puolustajina. Dallas Stars varasi Trevor Ludwigin NHL:ään numerolla 183 .


title: Omahat

text: Omahat ovat Yhdysvaltain Keski-lännessä asuva alkuperäiskansa. Omahat olivat sukua siouxeille ja edustivat Siouan-Dhegiha murreryhmää. He kuuluivat preerioitten maanviljelijöihin, mutta omaksuivat myös tasankojen biisoninmetsästäjien suosiman ratsastuskulttuurin.


title: Omahat

text: Siouxeista poiketen omahat eivät koskaan olleet sotajalalla Yhdysvaltoja vastaan, vaan pyrkivät rakentamaan näihin kestävät ystävyyssuhteet. 1700-luvun aikana tapahtuneet toistuvat siouxien hyökkäykset pudottivat merkittävästi omahien lukumäärää. Suurimmat tuhot sai aikaan kuitenkin isorokko, joka vuonna 1800 surmasi enimmän osan 2800:sta omahasta ja pudotti kansan lukumäärän alle viidensadan.


title: Omahat

text: 1800-luvun aikana omahat onnistuivat lisäämään kansansa kokonaismäärää, mutteivät nousseet kovin merkittävään asemaan. Vuosina 1830, 1836 ja 1854 he luovuttivat maansa Yhdysvalloille ja saivat hallitukselta tilalle reservaatin vanhoilta asuinalueiltaan Nebraskassa.


title: Omahat

text:
Omahain juuret ovat saattaneet olla lähtöisin Atlantin rannikolta. Jo esihistoriallisella ajalla he aloittivat vaelluksensa sisämaahan ja kulkivat läpi monen nykyisen osavaltion. Ohiossa on mainittu olleen heidän kyliään Wabash-joen varrella lähellä nykyistä Cincinnatia. Täältä vaellus jatkui Minnesotaan ja Wisconsiniin päätyen lopulta Nebraskaan.
Omahain suullinen historia kertoo varhaisen tarinan heidän syntymästään. Vaeltaessaan Ohion jokilaaksoista kohti länttä he muodostivat suuren määrän, joka oli jakaantunut useaan eri ryhmään. Ensimmäisenä liikkuva joukko pääsi turvallisesti edessä olevan suuren veden yli (arvatenkin Mississippi-joki.) Jälkimmäiset joukot joutuivat valtavan myrskyn riepoteltaviksi. Toisena kulkeva ryhmä jäi ansaan suurille hiekkasärkille loppuosan kansasta jäädessä vastakkaiselle rannalle odottamaan sään muuttumista. Eräiden lähdetietojen mukaan tämä tapahtui joskus vuosien 1650 - 1674 välillä.


title: Omahat

text: Hiekkasärkille vangiksi jäänyt ryhmä puski itsensä läpi tuulen mukana lentävän harmaan hiekkapölyn ja saapui nykyiseen Iowaan. He kutsuivat itseään nimellä "Pa-hod-ja", joka tarkoitti tomuneniä. Tästä ryhmästä muodostui myöhemmin iowien kansakunta. Ensimmäisenä joen ylittänyt ryhmä jatkoi kulkuaan vastavirtaan. He olivat "Umahat", "vastavirtaan kulkijat". Nimi muuttui myöhemmin muotoon Omaha. Vastarannalle jääneet jatkoivat kulkuaan myötävirtaan. Heistä tuli neljä kansaa, jotka myöhemmin tunnettiin nimillä osaget, poncat, kawit ja quapawit.


title: Omahat

text: Minnesotassa asuvien siouxien hyökkäykset saivat omahat siirtymään Nebraskaan. 1700-luvun alkupuolella he asettuivat Missourin läntisille rannoille Platte- ja Niobrara-joen välille. Ensimmäiset valkoiset turkismetsästäjät tapasivat paljon omahoita Bellevuen alueella metsästämässä riistaa ja harjoittamassa maanviljelyä. Nebraskassa jo aiemmin asuneet arikarat ja pawneet antoivat omahoille omasta kulttuuristaan monia piirteitä.


title: Omahat

text: Vuonna 1770 omahain ylimmäksi johtajaksi nousi Blackbird (Washinggusaba), joka hallitsi kansaansa ja ympäristöään lujalla otteella. Hänen johdollaan omahat avasivat tuottoisat kauppasuhteet brittien, espanjalaisten ja ranskalaisten kanssa, ja solmivat pitävät suhteet myös Yhdysvaltoihin. Blackbird toimi päällikkönä omahain suurimmassa kylässä, joka sijaitsi Omaha Creekin varrella ja jonka nimi oli "Tonwantonga." Siellä on sanottu asuneen yli tuhat intiaania.


title: Omahat

text: Blackbird järjesti kauppasulkuja Missouri-joella, ja vaati kauppiaiden esittävän hänelle kaikki myynnissä olevat tuotteet. Näistä hän valitsi kiinnostavimmat. Omahat vaihtoivat majavan ja saukonnahkoja paitsi aseisiin ja ammuksiin myös brandyyn, kirkasvärisiin vaatteisiin, kiinalaiseen tavaraan, patoihin ja käsittelemättömään hopeaan. Omahoista kehittyi mestariluokan ratsastajia. Hyödyntämällä tämän taitonsa lisäksi briteiltä ostamiaan tuliaseita omahat kävivät verisiä kahakoita lakotojen, comanchien ja pawneiden kanssa. Viime mainituille he aiheuttivat tuntuvia menetyksiä aivan 1700-luvun lopulla käydyssä taistelussa.


title: Omahat

text: Blackbird vahvisti hetkellisesti omahain asemaa vuosisadan lopulla voimakkaan hirmuhallitsijan ottein. Hänen kerrotaan myrkyttäneen kilpailijansa kunnes joku myrkytti hänet. Blackbirdin itsensä myrkyttämiä uhreja on saattanut oman kansan keskuudesta olla peräti 60. Hänen kerrotaan käyttäneen eurooppalaisilta kauppiailta ostamaansa arsenikkia.


title: Omahat

text: Skidi-pawneet kukistivat omahat vuonna 1800, mutta eivät tehneet sitä taistelussa. New Mexicosta palanneet pawneet toivat ryöstösaaliinsa mukana isorokon, joka levisi omahain keskuuteen. Vaikka tiedot omahain populaation suurista menetyksestä (alta 500 henkiinjäänyttä) ovat saattaneet olla liioiteltuja he kadottivat suurimman osan voimastaan. Samaan aikaan kuollut Blackbird jätti taakseen sekasortoisen joukon vailla kykenevää johtajaa. Hänen hautajaisissaan silminnäkijänä ollut henkilö kertoi, että omahat pelkäsivät kuolleena Blackbirdiä vielä enemmän kuin elävänä, eikä kukaan uskaltanut koskea päällikön ruumiiseen.


title: Omahat

text: Epidemian jälkeen omahat tekivät perinnetietonsa mukaan itsemurhaiskuja pawneita ja cheyennejä vastaan. He ovat kertoneet pitäneensä kuolemaa parempana vaihtoehtona kuin elämää, jossa he joutuivat katselemaan lastensa rokon merkitsemiä kasvoja. Omahoista tuli samoileva, päämäärää vailla oleva kansa, jonka kauppiaat olivat hylänneet, ja joka oli jatkuvasti alttiina muiden naapurien hyökkäyksille.


title: Omahat

text: Omahain kadonnutta vahvaa roolia Missourin jokilaaksoissa yritti elvyttää ylimmäksi päälliköksi valittu Big Elk (Ongpatunga), joka jo hyvin nuorena oli hankkinut pelottoman soturin maineen monissa intiaanisodissa. Hän oli viimeinen täysverinen omahapäällikkö ja ehti tehdä kaksi vierailua Washington DC:ssä Yhdysvaltain presidenttiä tapaamassa ja tuli tunnetuksi näiden vierailujen aikana loistavana puhujana. Hän jatkoi Blackbirdin viitoittamalla tiellä ja huolehti siitä, että välit valkoiseen mieheen pysyivät kunnossa. Big Elk ei onnistunut kuitenkaan koskaan saamaan edeltäjänsä veroista vaikutusvaltaa. Hänet haudattiin vuonna 1846 Bellevuen hautausmaalle Nebraskassa.


title: Omahat

text: Erinomaisena puhujana ja hyvänä neuvottelijana tuli tunnetuksi myös omahain ensimmäinen puoliverinen päällikkö Logan Fontenelle, intiaaninimeltään Shan-ga-sga. Hänen äitinsä oli omaha ja isänsä ranskalais-amerikkalainen turkismetsästäjä. Vuonna 1853 Fontenelle valittiin kaikkien omahojen ylipäälliköksi ja vuotta myöhemmin hän neuvotteli kansalleen reservaation hyvin läheltä heidän entisiä asuinalueitaan koillisesta Nebraskasta. Hänen elämänkaarensa jäi kuitenkin lyhyeksi, sillä johtaessaan omahain metsästysseuruetta vuonna 1855 hän joutui siouxien surmaamaksi. Fontenelle oli kuollessaan 30-vuotias.


title: Omahat

text: Niin punaisten kuin valkoistenkin suuresti arvostama Fontenelle sai myöhemmin Nebraskassa useita maamerkkejä. Hänen kunniakseen perustettiin kaupunki ja nimettiin metsäalueita, puistoja, kouluja ja katuja.


title: Omahat

text: Loputtomina jatkuneissa vihollisuuksissa siouxien kanssa omahat saivat tukea pawneilta, joiden kanssa olivat tehneet liiton. Nämä intiaanien väliset sotaisuudet jatkuivat pitkälle yli 1800-luvun puolivälin. Mormonit solmivat omahain kanssa ystävälliset suhteet voidakseen rauhassa kulkea näiden maitten läpi matkallaan Utahiin. Vuonna 1865 omahat myivät palan reservaatiostaan Yhdysvalloille, joka antoi ostamansa maa-alueen winnebagoille. Seuraavien vuosikymmenien aikana uhkaavasti hupeneva biisonikanta nälkiinnytti omahain väestöä ja heidän oli turvauduttava yhä enemmän Yhdysvaltain tarjoamaan apuun.


title: Omahat

text: Omahain 1800-luvun loppupuolen historiassa on maininta kahdestakin eri naisesta, jotka kumpikin onnistuivat vaikuttamaan toiminnallaan intiaanien tulevaisuuteen. Ensimmäinen mainituista naisista, Susette La Flesche, joka itsekin oli intiaani, ajoi rohkeasti niin omahojen kuin heidän sukulaistensa poncain asioita pyrkimällä säilyttämään näiden kulttuuria ja asuinalueita. Samoilla linjoilla liikkui toinen nainen, joka tuli intiaanien pariin täysin ulkopuolisena ihmisenä. Hän oli nimeltään Alice Fletcher, eräs ensimmäisistä naispuolisista antropologeista Vuonna 1881 hän aloitti tutkimustyönsä intiaanien parissa, ja asui omahain kylissä useamman vuoden tutkien heidän kulttuuriaan ja yhteiskuntaansa.Kun Yhdysvaltain hallitus vuonna 1882 koetti saada omahat siirtymään uuteen reservaatioon Oklahomassa, puuttui Fletcher tapahtumien kulkuun varsin määrätietoisella tavalla. Antaen kaiken tukensa omahoille, hän onnistui estämään muuttohankkeen toteutumisen ja säilyttämään omahojen asuinalueet Nebraskassa. Myöhemmin Fletcher adoptoi nuoren omaha-pojan.


title: Omahat

text: Omahain reservaatti käsittää Macyn ja Walthillin pikkukaupungit, jotka sijaitsevat runsaan sadan kilometrin päässä Omahan kaupungista koilliseen. Reservaatin sisällä asuu 4 000 omahaa ja sen ulkopuolella noin 1 800. Heimon työllistäjinä voidaan mainita muun muassa oma Kasino ja Carl T. Curtis Health Education Center. Vaikka omahain pääkieli on englanti niin yli puolet heistä osaa myös omaa alkuperäistä murrettaan. Useita omahankielisiä sanakirjoja on saatavana.


title: Omahat

text: Omahat tunnetaan parhaiten musiikistaan, mutta he ovat kunnostautuneet myös muille taiteen saroilla. Niinpä heidän taidettaan, maalauksia ja koriste-esineitä, löytyykin niin taidegallerioista, yksityisasunnoista kuin heimon kansallisesta päämajastakin. Omaha Francis LaFlasche oli eräs varhaisimmista tiedemiehistä. Hänen omaelämäkerrastaan "The Middle Five" on tullut klassikko.


title: Omahat

text: Suurin vuosittainen tapahtuma on "H'edewaci", ilon juhla ja kiitollisuuden osoitus hyvälle sadolle. Paremmin tämä laulamisesta, tanssimisesta ja rummutuksista tunnettu tilaisuus kulkee Pow-Wown nimellä. Samalla siitä on tullut eräs yleisimmistä intiaanikulttuurin tunnuksista. Elokuisin täydenkuun aikaan pidettävä juhla on avoin yleisölle.


title: Omahat

text: Omahat omivat pawneiden ja arikarain kulttuurista lämpimiksi vuoratut maamajat, joissa voitiin asua myös kylminä kausina. He käyttivät myös wigwameita, jotka oli taitavasti päällystetty puunkuorella. Vielä myöhempinä aikoina, kun heistä tuli tasankokansa, heidän asuntoinaan oli tiipiitä, jotka oli omaksuttu siouxeilta. Asuntojen oviaukot osoittivat aina itään, kohti auringonnousua muistuttamassa heidän itäisestä alkuperästään. Majat olivat kookkaita ja niissä saattoi asua koko suku. Tarpeen vaatiessa myös hevosia saatettiin pitää sisällä majassa. Niin tiipiit kuin majatkin olivat yksilöllisen näköisiä omistajiensa mieltymysten mukaan.


title: Omahat

text: Omahain pääelinkeino oli pawneilta ja arikaroilta omaksuttu maissinviljely. Biisoninmetsästys nousi majavan- saukonpyynnin ohella tärkeään asemaan. Linnustus kuului myös elinkeinojen joukkoon. Naiset keräsivät sieniä ja erilaisia juuria. Maapähkinät sekä artisokka, ja monet muut luonnon tuotteet kuuluivat omahain ravintoon. Kalastamiseen käytettiin erikoisnuolia ja teräviä puisia tikkuja.


title: Omahat

text: Omahat jakaantuivat erikseen sekä luokkiin että klaaneihin. Klaaneja oli kymmenen ja ne periytyivät isän puolelta muodostuen osagien tavoin taivasta ja maata edustavista vastakkaisista ryhmistä. Maaihmisten riittien uskottiin tuovan menestystä sodissa, kun taas taivaan klaanit turvasivat uskonnollisilla menoillaan hyvät suhteet henkimaailmaan. Omahain monet luokat jakaantuivat niin, että päälliköt kuuluivat omiin ryhmiinsä, poppamiehet ja papit omiinsa pelkän kansan taas muodostaessa erillisen ryhmän. Omahoilla oli myös salaseuroja, joilla kullakin oli omat erilliset tehtävänsä.


title: Omahat

text: Omahain keskuudessa moniavioisuus oli sallittua kuitenkin sillä edellytyksellä, että vaimojen lukumäärä ei saanut ylittää kolmea. Naisten korkean sosiaalisen aseman takia heidän mielipiteitään kuunneltiin ja aviomiehen julmuus katsottiin yhdeksi syyksi, jonka perusteella vaimo saattoi pyytää avioeroa. Lapset jäivät äitinsä, joskus myös aviomiehen äidin, huostaan. Eron vuoksi ei pidetty seremonioita ja kumpikin puolisoista sai vapaasti avioitua uudelleen.


title: Omahat

text: Pukeutumiseltaan omahat eivät juuri eronneet naapureistaan. He käyttivät sen ajan intiaanimuodin mukaisia pukinnahkaisia säärystymiä ja rimpsureunaisia paitoja. Hiukset annettiin kasvaa pitkiksi ja saatettiin usein muotoilla yhdeksi pitkäksi palmikoksi niskaan. Kauniita sulkia pidettiin yleisesti palmikon koristeena. Omahat olivat tavallista musikaalisempia ja jo pienet lapset opetettiin rakentamaan musiikki-instrumentteja. Heidän vuotuinen kohokohtansa oli Pow-wow. Tämä tansseihin ja lauluun perustuva tapahtuma juonsi alkunsa mahdollisesti heidän omasta kulttuuristaan 1600-luvulta.


title: Omahat

text: Alice Fletcher ja Susette La Flesche kuvasivat sekä omaha-miehiä että naisia erityisen hyviksi uimareiksi ja sukeltajiksi.


Nahitševanin autonominen sosialistinen neuvostotasavalta (Nahitševanin ASNT) oli Neuvostoliitolle kuulunut autonominen neuvostotasavalta Azerbaidžanin SNT:ssä. Alue liitettiin Neuvostoliittoon vuonna 1920. Neuvostoliiton hajottua vuonna 1991 Nahitševanista tuli autonominen alue osana Azerbaidžania.


title: Ric Flair

text: Richard Morgan Fliehr (s. 25. helmikuuta 1949, Memphis, Tennessee) on yhdysvaltalainen entinen showpainija, joka tunnetaan paremmin kehänimellä Ric Flair. Hän on voittanut muun muassa Royal Rumble -tapahtuman vuonna 1992.


title: Ric Flair

text: Flair on voittanut maailmanmestaruuksia (NWA, WCW ja WWF/E) useammin kuin kukaan muu - yhteensä 16-kertaa. 29. tammikuuta 2017 John Cena tasoitti ennätyksen.


Abhasian autonominen sosialistinen neuvostotasavalta (Abhasian ASNT) oli 31. maaliskuuta 1931 Abhasian sosialistisesta neuvostotasavallasta perustettu Neuvostoliitolle kuulunut alue Gruusian SNT:ssä. Abhasian ASNT käsitti nykyisen Abhasian tasavallan.


title: Abhasian autonominen sosialistinen neuvostotasavalta

text: Abhasian aikaisemmin Gruusian kanssa tasa-arvoisen aseman mitätöiminen ja Abhasian alentaminen Gruusian sosialistisen neuvostotasavallan autonomiseksi sosialistiseksi neuvostotasavallaksi aiheutti mielenosoituksia.


title: Bahrainin lippu

text:
Bahrainin lippu on tyypillinen Ison-Britannian rauhansopimusvaltion lippu. Näitä valtioita olivat kaikki Persianlahden alueen šeikkikunnat. Alkujaan Bahrainilla oli tavallinen perinteinen arabišeikkikunnan kokopunainen lippu. 1800-luvulla Iso-Britannia kuitenkin pakotti pienet šeikkikunnat lisäämään kokopunaisiin lippuihinsa valkoisen palkin, jotta niiden laivat erottuisivat punalippuisista merirosvolaivoista.
Kuvion viisi hammasta edustavat islamin viittä peruspilaria.


title: Bahrainin lippu

text: Tämä Bahrainin punalippu valkoisella palkilla otettiin käyttöön vuonna 1820, kun Bahrainista tuli Ison-Britannian suojelualue. Vuonna 1861 Bahrainista tuli Ison-Britannian siirtomaa. Vuonna 1932 Bahrainin neliön muotoisesta lipusta tehtiin suorakulmio ja sen tasaisesta valkoisesta palkista tehtiin sahalaitainen. Täten saatiin eroa muiden emiirikuntien, kuten Abu Dhabin ja Ajmanin, lippuihin. Vuonna 1971 Bahrain itsenäistyi ja tästä lipusta tuli itsenäisen Bahrainin lippu.


title: Richard Møller Nielsen

text: Richard Møller Nielsen (19. elokuuta 1937 Odense, Tanska – 13. helmikuuta 2014) oli tanskalainen jalkapallovalmentaja, jonka suurin saavutus oli vuoden 1992 EM-kisojen voitto kotimaansa Tanskan jalkapallomaajoukkueen valmentajana.


title: Richard Møller Nielsen

text: Møller Nielsen pelasi Tanskan pääsarjassa 150 ottelua Odense BK:n riveissä. Tanskan maajoukkueessakin hän esiintyi kaksi kertaa, mutta loukkaantuminen lopetti peliuran.


title: Richard Møller Nielsen

text: Kaiken kaikkiaan "Ricardo" valmensi Tanskan maajoukkuetta vuosina 1990–1996. Heinäkuussa 1996 Møller Nielsen siirtyi Suomen jalkapallomaajoukkueen päävalmentajaksi, ja vaikka arvokisapaikka jäi hänenkin kaudellaan haaveeksi, otti Suomi pitkän harppauksen lähemmäs suurkisoja.


title: Richard Møller Nielsen

text: Vuonna 1999 Møller Nielsen jätti Suomen maajoukkueen, ja hän valmensi sittemmin Israelin maajoukkuetta sekä tanskalaista divisioonajoukkuetta Kolding FC:tä.


title: Richard Møller Nielsen

text: Richard Møller Nielsen menehtyi aivokasvaimeen.


title: Bangladeshin lippu

text: Bangladeshin lippu syntyi vuonna 1971 bengalilaisten vapaustaistelijoiden lipusta. Bengalilaiset kävivät intialaisten tukemina lyhyen sodan Länsi-Pakistanin keskushallintoa vastaan. Sodan jälkeen Itä-Pakistan julistettiin itsenäiseksi Bangladeshin valtioksi. Vapaustaistelijoiden lipussa oli punainen pallo, jossa oli maan kartta keltaisella, vihreällä pohjalla, mutta tämä ”Kultainen Bengali” -kartta jätettiin pois, koska sen katsottiin turhaan vaikeuttavan lipun piirtämistä ja kääntöpuolelta toteuttamista.


title: Bangladeshin lippu

text: Punainen vapauden aurinko kuvaa vapaustaistelussa annettua veriuhria. Vihreä taas kuvaa maan rehevyyttä. Punainen aurinko ei ole aivan keskellä lippua vaan sivussa, jotta lipun liehuessa näyttäisi siltä, että pallo on keskellä. Bengalilaisista 88 prosenttia on muslimeita, joten vihreä kuvaa myös islamia. Vihreä kuvaa myös hedelmällisyyttä ja maan nuoruutta sekä tulevaisuuden uskoa.


title: Belizen lippu

text: Belizen lippu on kehittynyt puolueen lipusta. Belizen lippuna käytettiin vuodesta 1964, jolloin maa sai itsehallinnon, Yhtyneen Kansanpuolueen PUP:n lippua. Maa itsenäistyi lopullisesti vuonna 1981, ja PUP:n lippuun lisättiin kansallisen yhteisymmärryksen merkiksi punaiset raidat. Punaiset raidat ovat peräisin pääoppositiopuolueen, oikeistolaisen Yhtyneen Demokraattisen Puolueen UDP:n lipusta. Lipulla saatiin myös vasemmistolaisen ammattiyhdistysliikkeen tuki, joka oli PUP:n kannalta tärkeä. Näin ollen lippu muistuttaa hieman Laosin lippua.


title: Belizen lippu

text: Lipussa on keskellä 1800-luvulta peräisin oleva vaakuna. Vaakuna sijaitsee valkoisessa ympyrässä, jota ympäröi laakerinseppele, jossa on 25 lehteä. Vaakunassa seisoo kaksi ristiveristä miestä, mulatti, belizeläisittäin kreoli, ja mestitsi. Tämä kuvaa rotujen sekoittumista Belizessä. Vaakunassa on myös kansallispuu mahonki. Lisäksi vaakunassa on kilpi, jossa on perinteisiä puunhakkuuvälineitä ja purjelaiva. Ne kertovat Belizen perinteisistä elinkeinoista. Vaakunassa lukee latinaksi "Sub umbra floreo", kukoistan varjossa. Lause viittaa Britannian suojelukseen, joka on jatkunut siirtomaavallan päättymisen jälkeenkin.


Adžarian autonominen sosialistinen neuvostotasavalta (Adžarian ASNT) oli Neuvostoliitolle kuulunut autonominen neuvostotasavalta Gruusian SNT:ssä. Neuvostoliiton hajottua vuonna 1991 Adžarian ASNT muuttui Adžarian autonomiseksi tasavallaksi, joka on osa Georgiaa (ent. Gruusia).


title: Etelä-Ossetian autonominen alue

text: Etelä-Ossetian autonominen alue on Gruusian sosialistisen neuvostotasavallan kansankomissaarien keskuskomitean 29. huhtikuuta 1922 julkaiseman dekreetin perusteella muodostunut oblast, jonka päähallintopaikaksi määriteltiin Tskhinvali.


title: Etelä-Ossetian autonominen alue

text: 20. syyskuuta 1990 paikalliset viranomaiset julistivat autonomisen alueen Etelä-Ossetian sosialistiseksi tasavallaksi "Neuvostoliiton rajojen sisällä", mitä Gruusian sosialistisen neuvostotasavallan hallitus ei hyväksynyt johtajansa Zviad Gamsahurdian johdolla, vaan julisti 11. joulukuuta 1990 Etelä-Ossetian autonomisen alueen lakkautetuksi.


title: Etelä-Ossetian autonominen alue

text: Etelä-Ossetian sosialistisen tasavallan itsenäistyminen Gruusian sosialistisesta tasavallasta olisi voinut johtaa siihen, että se olisi anonut Sosialististen neuvostotasavaltojen liiton jäsenyyttä ja tulla tasa-arvoiseksi kaikkien muiden täysivaltaisten neuvostotasavaltojen kanssa.


title: Iglu

text: Iglu, eli aputiak, on perinteinen inuitien käyttämä kupolimainen lumesta rakennettu asumus, jossa asuttiin talviaika tai joka tehtiin tilapäiseksi tukikohdaksi metsästysretkellä. Igluja käytettiin Mackenzie-joen suiston ja Labradorin niemimaan välisellä alueella. Kesäisin asumuksena käytettiin hylkeennahkaisia telttoja.


title: Iglu

text: Iglu rakennetaan harkkomaisista lumilohkareista. Materiaalina parasta on tuulen kovaksi pakkaama lumi, josta voi leikata harkkomaisia kappaleita pitkällä veitsellä. Veitset tehtiin ennen valaanluusta, nykyisin käytetään metalliteriä. Harkot ovat kooltaan noin 60 cm leveitä, 120 cm pitkiä ja 20 cm korkeita.


title: Iglu

text: Iglu rakennetaan harkoista ulkokehältä edeten spiraalimaisesti ylös ja keskelle päin. Harkot veistetään yläpinnaltaan sisäänpäin kalteviksi, jotta saadaan tiivis kupolimainen rakenne. Saumat tiivistetään irtolumella. Kupolin rakenteen lukitsee keskimmäinen harkkokappale, josta hivenen sivulle puhkaistaan ilmanvaihto- ja savuhormina toimiva tuuletusaukko. Kupolissa voi olla ikkuna; kirkas jäälohkare tai hylkeensuolista pingotettu kalvo. Kulkureittinä sisään toimii noin kolmimetrinen ahdas lumesta rakennettu tunneli. Sisäänkäyntitunnelin päähän ripustettiin hylkeennahkainen verho, tai rakennettiin suojaseinä vetoa vähentämään. Kokenut rakentaja pystytti iglun 1–2 tunnissa.


title: Iglu

text: Sisustuksena oli reunoilla makuutasot, lumiset korokkeet, pinnalla puisia risuja ja niiden päällä karibunnahkoja. Keskellä oli tulisija hylkeenrasvan polttamiseen valoa ja ruuan valmistusta varten.


title: Iglu

text: Yleensä iglussa asui yksi perhe, mutta iglukupoleita myös rakennettiin useita peräkkäin ja yhdistettiin tunneleilla, jotta saatiin asumukset 15–20 hengen perhekunnille.


title: Iglu

text: Asukkaat ja sisällä tapahtuvat toiminnot nostavat sisäilman lämpöä ja ilmankosteutta, joka tiivistyessään lumipintaan jäätyy ja aikaansaa ilmatiiviin, jäisen sisäpinnan. Koska tiivis jääpinta ja lumikerros eristävät hyvin, iglussa on lämmintä. Sisälämpötila voi olla jopa −45 °C pakkasella −7:stä +16 °C:een, vaikka ainoa lämmönlähde olisi asukkaiden ruumiinlämpö.


title: Iglu

text: Osa inuiteista asui koko talven igluissa, osa puolestaan asui suurimman osan talvesta puoliksi maahan kaivetuissa, maapohjaisissa ajopuusta ja valaanluista rakennetuissa majoissa ja käytti igluja metsästysretkien tilapäismajoitukseen. Igluja on tehty myös nurmiturppaista, kivistä ja puusta.


title: John Morton (poliitikko)

text: John Morton (1725 – 1. huhtikuuta 1777) oli pennsylvanialainen ja amerikansuomalainen poliitikko, yksi Yhdysvaltain itsenäisyysjulistuksen allekirjoittajista. Hänen isoisoisänsä oli Martti Marttinen, joka oli kotoisin Rautalammilta. ja muutti Amerikkaan vuonna 1654.. Hänen isänsä oli suomalainen John Morton vanhempi. Suku englantilaisti sukunimensä "Marttinen" muotoon "Morton".


title: John Morton (poliitikko)

text: Nuori John Morton tunnettiin nopeaälyisenä ja kovasti uurastavana miehenä, joka sai maanmittauskoulutuksen isäpuoleltaan. Hänet valittiin 32-vuotiaana maakuntaneuvostoon ja myöhemmin sen puheenjohtajaksi. Hän toimi useissa viroissa Pennsylvaniassa, muun muassa rauhantuomarina, yliseriffinä, oikeuden tuomarina ja korkeimman oikeuden tuomarina. Vuonna 1774 hänet valittiin Pennsylvanian valtuuskunnan jäseneksi mannermaakongressiin, joka hyväksyi Yhdysvaltojen itsenäisyyden heinäkuussa 1776.


title: John Morton (poliitikko)

text: Mortonin antaman äänen kerrotaan ratkaisseen itsenäisyyden yksimielisen hyväksynnän, sillä vielä kesäkuussa 1776 hän kuului Pennsylvanian valtuuskunnan itsenäisyyttä vastustavaan vähemmistöön. Kun kongressi äänesti 1. heinäkuuta 1776 alustavasti itsenäisyydestä, Morton oli muuttanut kantansa, mutta Pennsylvanian valtuuskunta oli vielä äänin 4–3 itsenäisyyttä vastaan yhdessä Etelä-Carolinan kanssa. Seuraavana päivänä lopullisessa äänestyksessä itsenäisyyttä vastustavat John Dickinson ja Robert Morris eivät osallistuneet kongressin istuntoon, jolloin Pennsylvanian valtuuskunnan ääni siirtyikin itsenäisyyden hyväksymisen puolelle. Kun Etelä-Carolinan valtuuskunta oli yön aikana muuttanut mielensä, voitiin itsenäisyys hyväksyä ilman vastustusta.


title: John Morton (poliitikko)

text: Itsenäisyysjulistuksen hyväksymisen jälkeen Morton toimi puheenjohtajana komiteassa, joka valmisteli Yhdysvaltain ensimmäisen perustuslain eli konfederaatioartiklat. Hän kuoli luultavasti tuberkuloosiin maatilallaan 1. huhtikuuta 1777.


title: John Morton (poliitikko)

text: Rautalammin suurpitäjän historiassa todetaan:


title: Uusis

text: Uusis voi tarkoittaa:


title: Lapin maakunta

text: Lapin maakunta on Suomen pohjoisin, laajin ja harvaan asutuin maakunta. Se vastaa alueeltaan aiempaa Lapin lääniä, mutta nykyinen Lapin maakunta on laajempi kuin Lapin historiallinen maakunta, koska sen eteläosa, joka myös tunnetaan nimellä Peräpohjola, on osa Pohjanmaan historiallista maakuntaa.


title: Lapin maakunta

text: Saamelaiset ovat Suomen alkuperäiskansa, mutta lukumääräisesti he nykyisin ovat vähemmistössä Lapin kaikissa kunnissa Utsjokea lukuun ottamatta.


title: Lapin maakunta

text: Valtiollisissa vaaleissa Lapin maakunta muodostaa Lapin vaalipiirin.


title: Lapin maakunta

text: Lapin maakunnan pinta-ala on 100 367 km². Se rajoittuu pohjoisessa Norjan Tromssan ja Finnmarkin lääneihin, idässä Venäjän Murmanskin alueseen ja Karjalan tasavaltaan, etelässä Pohjois-Pohjanmaan maakuntaan ja lännessä Ruotsin Norrbottenin lääniin. Rajajokia ovat Tenojoki Norjan vastaisella rajalla sekä Muonionjoki ja Tornionjoki Ruotsin vastaisella rajalla.


title: Lapin maakunta

text: Lappi sijaitsee suunnilleen 66. ja 70. leveyspiirien välillä. Niinpä suurin osa Lapista on napapiirin pohjoispuolella.


title: Lapin maakunta

text: Lapin maakunnan maakuntakeskus on Rovaniemi. Muut kaupungit ovat Kemi, Tornio ja Kemijärvi. Lappi on eräällä tapaa kaksinapainen maakunta, sillä Rovaniemen ohella Kemi-Tornio -alue on merkittävä kaupunkikeskus. Tornio on maakunnan vanhin kaupunki ja Kemi suurin teollisuuskaupunki ja oli pitkään myös suurin kaupunki.


title: Lapin maakunta

text: Maakunnan suurin järvi on Inarijärvi (pinta-ala 1 084 km²) Suurimmat joet ovat Tornionjoki, Kemijoki ja Ounasjoki. 1960-luvun lopulla Lappiin rakennettiin kaksi suurta tekojärveä, Lokka ja Porttipahta.


title: Lapin maakunta

text: Korkein kohta on Enontekiön Halti, joka yltää Suomen puolella 1 324 metrin korkeuteen merenpinnasta.


title: Lapin maakunta

text: Lapin kallioperä kuuluu Fennoskandian kilpialueeseen. Se on hyvin vanhaa, suurin osa siitä on muodostunut paleoproterotsooisella maailmankaudella, jotkut alueet jo arkeeisen aionin aikana yli 2500 miljoonaa vuotta sitten.


title: Lapin maakunta

text: Lapin maaperässä on monenlaisia rikkauksia. Lapista löytyi kultaa 1860-luvulla, mikä käynnisti kultaryntäyksen. Kultaa huuhdotaan edelleen Lapin joista, mutta nykyisin on aloitettu myös kultakaivoksia.


title: Lapin maakunta

text: Kolarin ja Kemijärven rautakaivokset otettiin käyttöön 1900-luvun puolivälissä. Vuonna 1965 löytyi Kemin kromimalmi. Kevitsasta kaivetaan nikkeliä ja kuparia. Kevitsan kaivoksessa on Suomen suurimmat kupari-, nikkeli- ja kobolttivarat, kun taas Suomen tunnetut kromivarat sijaitsevat Kemin kaivoksessa. Suomen suurimmat hopeavarat liittyvät Sotkamon Taivaljärven kaivosprojektiin. Kittilän kaivoksessa on Suomen ylivoimaisesti suurimmat kultavarat ja Kevitsan kaivoksessa suurimmat platinaryhmän metallien varat.


title: Lapin maakunta

text: Suomen luonnontieteellisistä maakunnista Lappiin kuuluvat Inarin Lappi, Enontekiön Lappi, Sompion Lappi, Kittilän Lappi ja Koillismaa.


title: Lapin maakunta

text: Lapissa on yhdeksän kansallispuistoa: Lemmenjoen, Oulangan, Pallas-Yllästunturin, Perämeren, Pyhä-Luoston, Riisitunturin, Syötteen ja Urho Kekkosen kansallispuistot.


title: Lapin maakunta

text: Lapin ilmasto on subarktinen. Kesällä suuressa osassa Lappia vallitsee yötön yö, jolloin aurinko ei laske lainkaan ja talvella puolestaan kaamos, jolloin aurinko ei nouse lainkaan. Utsjoella yötön yö kestää 72 ja kaamos 53 vuorokautta.


title: Lapin maakunta

text: Lapin eri osien ilmasto on hyvin erilainen. Keski-Lapin mantereiseen ilmastoon vaikuttavat laajat suoalueet. Jäämeri vaikuttaa paikoin Pohjois-Lapin muuten hyvin mantereiseen ilmastoon. Terminen kesä kestää Rovaniemellä keskimäärin 90 päivää, Kilpisjärvellä vain 46 päivää.


title: Lapin maakunta

text: Ensimmäiset lumisateet havaitaan korkeimmilla tunturinhuipuilla yleensä elo-syyskuun vaihteessa. Yhtenäinen lumipeite saadaan keskimäärin syyskuun lopussa tai lokakuun aikana. Pysyvä lumi tulee kuukauden verran tämän jälkeen. Maa on lumen peitossa 6-7 kuukautta. Lumipeite on paksuimmillaan huhtikuun alussa, ja alkaa sulaa pian sen jälkeen. Suurin koskaan mitattu lumensyvyys on ollut 190 cm Kilpisjärvellä 19. huhtikuuta 1997.


title: Lapin maakunta

text: Ei ole varmaa, tulivatko ensimmäiset Lapin asukkaat etelästä Suomen poikki vai pohjoisesta merenrannalta. Vanhimmat asutusvaiheen jäänteet ovat Inarissa lähes 9 000 vuotta vanhoja, ja Utsjoen Vetsijärven asutus on ajoitettu noin vuoteen 8 100 eaa. Lapin kivikauden asutuksesta kertoo myös Rovaniemen hirvenpää joka on ajalta 5800 eaa.


title: Lapin maakunta

text: Varhaisia rautakautisia raudan sulatusuuneja on löydetty muun muassa Kemijärven Räisälästä ja Rovaniemen Sierijärveltä.


title: Lapin maakunta

text: Pähkinäsaaren rauhassa Lappi jäi Kemijokilaaksoa myöten Novgorodin puolelle. Ruotsalaisten vaikutus sillä suunnalla oli kuitenkin suurta, rajasta käytiin useita kiistoja kunnes se Täyssinän rauhassa asetettiin suunnilleen Suomen nykyisen itärajan kohdalle.


title: Lapin maakunta

text: 1500-luvulla Lapissa asui noin 5000 ihmistä. Saamelaisten asuttama alue oli jaettu ns. Lapinmaihin. Valtakunnanrajojen kulku oli epäselvää, vuonna 1751 Inarista kerättiin veroja kolmeen valtakuntaan (Norjaan, Ruotsiin ja Venäjälle).


title: Lapin maakunta

text: 1560-luvulta alkaen savolaisia kaskiviljelijöitä muutti sankoin joukoin Lappiin. Maakunnan väkiluku kaksinkertaistui. Lapin ensimmäinen kaupunki Tornio perustettiin 1621. 1600-luvun lopun katovuodet Lapissa vähemmän nälänhätää kuin maataloudesta enemmän riippuvaisessa etelässä.


title: Lapin maakunta

text: Suuren Pohjan sodan jälkeen Lappiin alkoi jälleen virrata uuttaa asutusta. Vanha pyyntikulttuuri väistyi maatalouden tieltä. Kuningas antoi julistuksia, joilla pyrittiin toisaalta edistämään uudisasutusta, toisaalta turvaamaan erityisesti poronhoidon edellytykset. Lappiin muuttavat talonpojat saivat verovapauden 15 vuoden ajaksi. Vuosien 1673 ja 1695 julistukset eivät juuri innostaneet talonpoikia. Vasta vuoden 1749 kuninkaallinen ohjesääntö aiheutti nopean muuttoliikkeen Lappiin.


title: Lapin maakunta

text: Kun Suomi siirtyi Venäjän vallan alle 1809, Torniojoesta tuli rajajoki.


title: Lapin maakunta

text: 1800-luvun elinkeinoja olivat maatalous ja porotalous, ja uutena metsätalous. Sitä varten kehitettiin rautatietä ja maantieverkkoa.


title: Lapin maakunta

text: Talvisodan alkaessa ei uskottu Neuvostoliiton kiinnostuvan huonojen kulkuyhteyksien Lapista. Tilanne muuttui kun Saksa miehitti Norjan. Jatkosodassa Lapin miehet olivat saksalaisen komennuksen alla ja heidät kuljetettiin taistelemaan Sallan rintamalle. Jatkosodan lopulla Lapissa oli noin 200 000 saksalaista sotilasta, kun Lapin oma asukasmäärä oli vain 150 000. Välirauhassa Suomi menetti Petsamon ja osan Sallaa Neuvostoliitolle, ja sitoutui poistamaan maasta yli 200 000 saksalaista sotilasta kahden viikon kuluessa. Lapin sota alkoi 28. syyskuuta 1944. Runsaan viikon kuluttua sota raivosi täydellä teholla Tornion ja Kemin suunnalla. Saksalaiset vetäytyivät pohjoiseen Jäämeren- ja Kilpisjärventietä pitkin. Vetäytyessään he polttivat tienvarsikylien rakennukset ja Rovaniemi tuhottiin lähes kokonaan. Sillat räjäytettiin ja tiet ympäristöineen miinoitettiin. Viimeiset saksalaiset poistuivat maasta 27. huhtikuuta 1945. Suomi menetti Lapin sodassa 772 miestä, 262 katosi ja 2904 haavoittui. Saksalaisten tappiot olivat 4500 miestä.


title: Lapin maakunta

text: Lapin sodan alta evakuoidut asukkaat saivat luvan palata vasta kesän 1945 aikana, mutta miinat tappoivat ja vammauttivat asukkaita vielä pitkään. Lapin alueen rakennuskannasta oli tuhoutunut jopa 70-90%. Jälleenrakennukseen saatiin kansainvälistä apua Pohjoismailta ja erilaisilta järjestöiltä, mm. United Nations Relief and Rehabilitation, Punainen Risti sekä UNICEF.


title: Lapin maakunta

text: Lapin maakuntaan luetaan Suomen historiallisista maakunnista Lapin ohella myös pohjoisin osa Pohjanmaa eli Peräpohjola. Tätä nykyisen Lapin maakunnan eteläosaa on toisinaan on pidetty eri maakuntanakin, ja se käsittää nykyisestä Lapin maakunnasta suunnilleen puolet. Nykyisen Lapin maakunnan vaakuna on silti sama kuin Lapin historiallisen maakunnan. Suomen ohella Lappi on yksi maakunnista myös Ruotsissa. Siellä kuitenkaan maakunnilla ei 1600-luvun jälkeen ole ollut virallista asemaa. Ennen vuotta 1809, jolloin Suomi liitettiin Venäjään, Suomen Lappi oli osa Ruotsin Lappia.


title: Lapin maakunta

text: Rajoiltaan likimain nykyistä Lapin maakuntaa vastaava Lapin lääni erotettiin Oulun läänistä vuonna 1938. Toisen maailmansodan seurauksena Lapin läänistä luovutettiin Neuvostoliitolle vuonna 1940 Sallan itäosa ja Petsamoon kuuluneen Kalastajasaarennon itäosa, vuonna 1944 koko Petsamo, ja vuonna 1947 Neuvostoliitolle myytiin vielä Jäniskosken-Niskakosken alue. Petsamo ei alkuaan ollut osa Ruotsiin kuulunutta Lapin maakuntaa, vaan se oli liitetty Suomeen Venäjästä Tarton rauhassa 1920.


title: Lapin maakunta

text: Sittemmin Lapin maakunta yhtenä Suomen nykymaakunnista alettiin vähitellen määritellä alueeltaan samaksi kuin Lapin lääni. Virallisestikin Lapin läänin alueesta tuli Lapin nykymaakunta vuonna 1997, kun nykymaakunnat määriteltiin yhtenäisesti koko Suomessa.


title: Lapin maakunta

text: Lapin maakunnan muodostaa 21 kuntaa, joista Kemi, Kemijärvi, Rovaniemi ja Tornio ovat kaupunkeja:


title: Lapin maakunta

text:
Vuonna 2017 Lapissa sijaitsi 43 taajamaa. Seuraavassa on lueteltu maakunnan 10 suurinta taajamaa.
Maakuntakeskusta vastaava keskustaajama on lihavoitu.


title: Lapin maakunta

text: Vuonna 2012 Lapin maakunnassa asui 182 844 henkilöä. Heistä 177 227 puhui suomea, 1 540 saamea, 396 ruotsia ja muita kieliä puhui 3 681 henkilöä. Ulkomaan kansalaisia oli 3 573.


title: Lapin maakunta

text: Valtaosa Lapin maakunnan asukkaista kuuluu evankelis-luterilaiseen kirkkoon, jolla on alueella 22 seurakuntaa (Pelkosenniemen seurakuntaan kuuluu myös Savukoski), jotka kuuluvat Oulun hiippakuntaan. Lestadiolaisuus on merkittävä herätysliike alueella. Useimmat sen jäsenet ovat evankelis-luterilaiseen kirkon jäseniä. Ortodoksikirkkoon kuuluu etenkin kolttasaamelaisia. Kolttien käännyttäminen ortodoksiseen uskoon alkoi 1500-luvulla, ja Petsamossa oli ortodoksinen luostari vuodesta 1533.


title: Lapin maakunta

text: Seuraavassa kuvaajassa on esitetty Lapin väestönkehitys kymmenen vuoden välein vuodesta 1880 lähtien.


title: Lapin maakunta

text: 1950-luvulla ja 1960-luvun alussa Lapin väkiluku kasvoi useilla tuhansilla vuosittain ja oli enimmillään 221 168 henkeä vuonna 1967. Ensimmäisen kerran väkiluku laski vuonna 1968 ja vuonna 1970 väkiluku väheni noin 21 000 hengellä, josta 15 000 henkeä johtui tilastojen tarkistamisesta. 1980-luvun alussa väkiluku kasvoi, kuten myös 1980- ja 1990-lukujen vaihteessa. 1990-luvun puolivälin jälkeen väkiluku lähti voimakkaaseen laskuun; eniten väestö väheni vuonna 2000. Luonnollinen väestönlisäys oli vielä 1960-luvulla useita tuhansia, mutta vuonna 2002 se muuttui ensimmäisen kerran negatiiviseksi. Kuntien välisessä muuttoliikkeessä Lappi on lähes koko ajan ollut muuttotappiollinen. Valtioiden välisessä muuttoliikkeessä (nettosiirtolaisuus) Lappiin on muutettu enemmän kuin sieltä pois vuodesta 1981 alkaen muutamia vuosia lukuun ottamatta.


title: Lapin maakunta

text: Lapin maakuntajohtaja vuodesta 2012 on Mika Riipi.


title: Lapin maakunta

text: Aluehallinnon uudistusta suunniteltaessa 2000-luvulla silloinen Lapin läänin entinen maaherra (nyk. ympäristöministeriön kansliapäällikkö) Hannele Pokka vaati Lapille Ahvenanmaan kaltaista itsehallintoa. Vuonna 1998 sitä kannatti yli puolet suomalaisista. Asiaa on perusteltu mm. muusta Suomesta osin radikaalistikin poikkeavista olosuhteista (pitkät etäisyydet ja harva asutus) ja elinkeinoilla sekä saamelaisvähemmistöllä.


title: Lapin maakunta

text: Maakunnan kehittämistä neljän vuoden jaksoissa ohjaa maakuntaohjelma eli Lappi-sopimus. Sen tavoitteena on maakunnan kilpailukyvyn ja hyvinvoinnin lisääminen. Se ottaa kantaa elinkeinorakenteeseen, maankäyttöön, liikenneyhteyksiin ja saamelaiskulttuuriin.


title: Lapin maakunta

text: Lappi muodostaa oman vaalipiirinsä. Sillä on ollut enimmillään kymmenen kansanedustajaa vuoden 1966 vaaleissa. Nykyisin vaalipiiristä valitaan seitsemän edustajaa. Vuonna 2015 Lapista valittiin neljä Keskustan, yksi Vasemmistoliiton, yksi Perussuomalaisten ja yksi SDP:n edustaja.


title: Lapin maakunta

text: Lapissa on perinteisesti harrastettu poronhoitoa, metsästystä ja kalastusta. Lapissa on myös paljon matkailualan yrityksiä ja hiihtokeskuksia, jotka pyörivät ympäri vuoden, mutta etenkin talviajan sesonkina. Historiallisen, napapiirin yläpuolisen Lapin osalta tilanne on edellä mainitun kaltainen. Sielläkin metsätalous ja nykyisin varsinkin kaivannaistoiminta ovat merkittäviä elinkeinoja. Nykyisen Lapin maakunnan elinkeinoista teollisuus on selkeästi ykkönen niin liikevaihdon kun työllistävyydenkin kannalta. Meri-Lappi, joka on Kemi-Tornion seutukunnan alue, on Lapin teollistuneinta aluetta.


title: Lapin maakunta

text: Kolme neljäsosaa työpaikoista on palvelusektorilla. Matkailu liitännäiselinkeinoineen on tärkeää. Lapissa on harjoitettu laskettelua, silloiselta nimeltään mutkamäenlaskua, 1930-luvulta alkaen.


title: Lapin maakunta

text: Kemin kromikaivos, Kittilän ja Pahtavaaran kultakaivokset sekä Kevitsan monimetallikaivos tuottavat metalleja. Teollisuusmineraaleja louhitaan Tornion seudulla Kalkkimaan, Rantamaan ja Ristimaan louhoksilta.


title: Lapin maakunta

text: Lapissa on Kemin, Rovaniemen, Kittilän, Ivalon ja Enontekiön lentoasemat. Lentoaika Helsingistä on noin 1,5 tuntia.


title: Lapin maakunta

text: Länsiosassa Kolarin rata kulkee Torniosta Kolariin ja itäinen rata Keminmaasta Rovaniemen ja Kemijärven kautta valtakunnan itärajalle Sallan Kelloselkään.


title: Lapin maakunta

text: Lapin kulttuurielämän vahvuuksina pidetään monimuotoisen saamelaisten alkuperäiskulttuurin vahvaa asemaa ja valtakunnanrajat ylittävää kulttuurista kanssakäymistä. Toisaalta on uhka, että perinteiset saamelaiset tiedot ja omaleimainen saamelaiskulttuuri eivät siirry uusille sukupolville ja että rahoitus keskittyy vain kansallisesti nimekkäille taiteen tekijöille.


title: Lapin maakunta

text: Lapin kirjailijat eivät muodosta omaa ryhmäänsä, vaan lasketaan usein kirjoituskielen mukaan joko suomenkielisiin tai saamenkielisiin kirjailijoihin. Yhteyksiä on myös muihin pohjoisen kirjailijoihin kuten ruotsalaiseen Mikael Nimeen (Populäärimusiikkia Vittulanjänkältä). Timo K. Mukka, Rosa Liksom ja Jari Tervo ovat sijoittaneet osan teoksistaan Lappiin.


title: Lapin maakunta

text: Lapissa järjestetään kesällä monia kulttuuritapahtumia. Niihin kuuluvat Sodankylän elokuvajuhlat, Jutajaiset ja Pyhä Unplugged.


title: Lapin maakunta

text: Lappilaisen keittiön rikkautena pidetään monipuolisia raaka-aineita kuten poronliha ja riista, marjat (hilla, puolukka, karpalo ja mustikka) ja kalat (lohi, rautu eli nieriä, tammukka ja siika). Lapin puikulaperuna on saanut EU:n myöntämän SAN-alkuperänimisuojan.


title: Lapin maakunta

text: Suurimmat sanomalehdet ovat olleet Rovaniemellä ilmestyvä Lapin Kansa ja Kemissä ilmestyvä Pohjolan Sanomat. Vuonna 2015 lehdet yhdistettiin hallinnollisesti, mutta ne jatkavat verkossa omilla brändeillään.


title: Beninin lippu

text: Beninin lippu on panafrikkalainen trikolori, jonka mallina on Ghanan lippu.


title: Beninin lippu

text: Dahomeyn kuningaskunta eli Orjarannikko ajautui 1890-luvulla sotiin alueelle palmu- ja kahviplantaaseja sekä kauppapaikan perustaneita ranskalaisia vastaan. Ranskalaiset kukistivat kuningas Béhanzinin joukot 1894 ja korvasivat silloisen elefanttilipun Ranskan trikolorilla. Alueesta tuli osa Ranskan Länsi-Afrikkaa.


title: Beninin lippu

text: Jo ensimmäisen maailmansodan aikaan Ranskan vastainen mieliala yltyi mielenosoituksiksi ja kapinoiksi. Ne nujerrettiin väkivalloin. Toisen maailmansodan heikentämä isäntämaa myöntyi 1946 muuttamaan Dahomeyn aseman Ranskan unioniin kuuluvaksi merentakaiseksi territorioksi. Pakkotyöjärjestelmästä luovuttiin 1952 yleislakon jälkeen ja ensimmäiset poliittiset puolueet syntyivät. Vuonna 1958 Dahomey sai autonomisen tasavallan aseman Ranskan yhteisössä. Ranskan siirtomaajärjestelmän luhistuessa Afrikassa, maa itsenäistyi vuonna 1960.


title: Beninin lippu

text: Dahomeyn lipuksi suunniteltiin panafrikkalainen trikolori, joka tosin eroaa muista siten, että vihreä kenttä on pystyssä tangonpuoleisella laidalla, keltainen ja punainen liehuvat vaakasuorassa. Vihreä kuvaa maan vehreyttä ja toivoa. Punainen ja keltainen kuvaavat vaurautta (afrikkalaista yhtenäisyyttä) ja kansallista rohkeutta (kansallistuntoa).


title: Beninin lippu

text: Vuonna 1960 valittiin maalle sen ensimmäinen presidentti. Valituksi tullut Hubert Maga kielsi muut puolueet ja ammattiliitot. Vuonna 1963 heimoristiriidat kärjistyivät. Seurasi yleislakko ja sotilasvallankaappaus 1963. Seuraavina vuosina epävakaus jatkuin, ja kymmenessä vuodessa seurasi kahdeksan sotilaskaappausta ja sotilashallitusten kokoonpanot vaihtuivat.


title: Beninin lippu

text: Vuoden 1972 sotilasvallankaappausta johtanut majuri Mathieu Kérékou, jonka sotilashallitus vakiinnutti maan oloja, julisti maan sosialistiseksi kansantasavallaksi. Hallinnosta vastaavaan vallankumousneuvostoon tuli edustajia maan eri väestöryhmistä ja kustakin osasta. Kansallistaminen koski pankkeja ja avainasemassa olleita teollisuuslaitoksia. Vuonna 1975 valtion nimi muutettiin. Uusi nimi Benin oli neutraalimpi heimoristiriitoja ajatellen kuin aiempi Dahomey. Uusi lippu oli kokovihreä "vallankumouslippu", jonka lipun tangonpuoleiseen yläkulmaan lisättiin vallankumouksen punainen tähti.


title: Beninin lippu

text: Virallisesta ideologiasta, marxismi-leninismistä luovuttiin 1990 ja monipuoluejärjestelmä sallittiin uudelleen. Aiempi panafrikkalainen trikolorilippu otettiin jälleen maan viralliseksi lipuksi.


title: Virkkuukoukku

text: Virkkuukoukku (myös virkkauskoukku) on noin 15 cm pitkä puikko, jonka toisessa päässä on koukku. Yleensä koukuissa on puolivälissä levennys paremman otteen saamiseksi. Virkkuukoukkua käytetään virkkaamiseen. Koukkuja on saatavilla monia eri kokoja, pienimmät ovat kooltaan 0,6 ja suurimmat 15. Koko ilmaisee koukun paksuutta millimetreinä. Yleensä pienimmät virkkuukoukut valmistetaan alumiinista, mutta isommat (yli 5) valmistetaan yleensä muovista. Nykyään on saatavilla myös puu- ja bambukoukkuja. Bambukoukut on valmistettu hienosyisestä bambusta ja ovat hyvin kevyitä. Bambukoukkuja on saatavilla rajoitettuja kokoja 3,5 mm:stä 6 mm:iin. Puiset koukut on usein valmistettu käsityönä erilaisista kovista puulajeista, ja ne ovat usein koristeellisia. Puisissa koukuissa koot alkavat 3,5 mm:stä ylöspäin.


title: Virkkuukoukku

text: Euroopan ulkopuolella valmistetuissa koukuissa kokomerkinnät ovat erilaisia kuin Euroopassa valmistetuissa koukuissa. Esimerkiksi Yhdysvalloissa käytetään kirjaimia numeroiden sijaan ja englantilaiset numerot kulkevat vastakkaiseen suuntaan.


title: Virkkuukoukku

text: Koukkuamiskoukku muistuttaa muuten virkkuukoukkua, paitsi että se on pitempi ja siinä on toisessa päässä este, joka estää silmukoiden putoamisen. Koukkuamiskoukkuja on myös kaksipäisiä malleja, jotka muistuttavat pyöröneulepuikkoa, jossa vaijerin molemmissa päissä on virkkuukoukut. Koukkuamiskoukkua käytetään koukkuamiseen, jota kutsutaan myös tunisialaiseksi virkkaukseksi tai kaksisuuntaiseksi virkkaukseksi.


title: Prolog

text: Prolog on tunnetuin logiikkapohjainen ohjelmointikieli. Nimi "Prolog" on lyhenne ranskan kielen sanoista "PROgrammation en LOGique", sananmukaisesti logiikkaohjelmointi. Kielen kehittivät vuonna 1972 Alan Colmerauer, Philippe Roussel ja Robert Kowalski vaihtoehdoksi LISPille.


title: Prolog

text: Logiikkaohjelmointikielenä Prolog poikkeaa melkoisesti proseduraalisista "tavallisista" ohjelmointikielistä. Kielellä tehdyt ohjelmat muodostuvat käskyjen sijaan säännöistä ja kyselyistä. Kyselyllä pyritään selvittämään, pystytäänkö se johtamaan säännöistä käsin.


title: Prolog

text: Yksinkertaisimmillaan prolog-ohjelma koostuu yhdestä faktasta, esimerkiksi


title: Prolog

text: Ohjelman syöttämisen jälkeen voidaan prolog-tulkille esittää sama lause kyselynä, jolloin prolog vastaa "yes".


title: Prolog

text: Monimutkaisemmat faktat kertovat olioiden ominaisuuksia ja suhteita, esimerkiksi